text:
ULUTAGA NI VULI 9
Loloma kei na Lewadodonu e Isireli Makawa
“E taleitaka o koya na ivalavala dodonu kei na lewadodonu. E vakasinaiti vuravura na dei ni loloma i Jiova.”—SAME 33:5.
SERE 3 Neimami Kaukaua, Neimami iNuinui
KA ENA VULICI *
1-2. (a) Na cava eda vinakata kece? (b) Cava eda vakadeitaka?
EDA vinakata kece meda lomani. Eda vinakata tale ga me caka vei keda na ka dodonu. Ke sega ni vakaraitaki wasoma, eda na yalolailai da qai nanuma ni sega na keda yaga.
2 E kila o Jiova nida taleitaka se vinakata na lewadodonu. (Same 33:5) Eda vakadeitaka gona ni lomani keda vakalevu qai vinakata me caka vei keda na ka dodonu. Eda kila qori nida dikeva vinaka na Lawa i Jiova e vola o Mosese me baleti ira na Isireli. Ke o vakila ni o sega ni lomani se o rarawataka na veika tawadodonu, yalovinaka dikeva mada na Lawa e vola o Mosese, * ni vakavotui kina nona kauaitaki ira nona tamata o Jiova.
3. (a) Me vaka e tukuni ena Roma 13:8-10, na cava eda na kila nida vulica na Lawa e vola o Mosese? (b) Na taro cava ena saumi ena ulutaga qo?
3 Nida vulica na Lawa e vola o Mosese, eda kila kina ni dau veikauaitaki na noda Kalou dauloloma o Jiova. (Wilika Roma 13:8-10.) Ena veivosakitaki ena ulutaga qo e vica na lawa e soli vei ira na Isireli da qai sauma na taro qo: Na cava eda kaya kina ni yavutaki na Lawa ena loloma? Eda kila vakacava ni uqeta na Lawa na lewadodonu? Era na muria vakacava na Lawa o ira na veiliutaki? O cei era taqomaki ena Lawa? Na isaunitaro qori ena vakacegui keda, vakanuideitaki keda, eda na veivolekati tale ga kei na Tamada dauloloma.—Caka. 17:27; Roma 15:4.
NA LAWA E YAVUTAKI ENA LOLOMA
4. (a) Eda kila vakacava ni yavutaki ena loloma na Lawa e vola o Mosese? (b) Me vaka e tukuni ena Maciu 22:36-40, na ivakaro cava e vakabibitaka o Jisu?
4 Eda kila vakacava ni yavutaki ena loloma na Lawa e vola o Mosese? E laurai na itovo qori ena ka kece e cakava o Jiova. (1 Joni 4:8) E yavutaka o Jiova na lawa taucoko ena rua ga na ivakaro—mo lomana na Kalou, mo lomana tale ga na kainomu. (Vunau 19:18; Vkru. 6:5; wilika Maciu 22:36-40.) Meda namaka gona ni laurai na loloma i Jiova ena 600 vakacaca na ivakaro e okati me Lawa. Meda raica mada e vica na kena ivakaraitaki.
5-6. Na cava e vinakata o Jiova vei rau na veiwatini, cava e kila vinaka tu? Tukuna e dua na ivakaraitaki.
5 Yalodina vei watimu, lomani luvemu. E vinakata o Jiova me rau veilomani vakalevu na veiwatini. (Vkte. 2:24; Maciu 19:3-6) Ni dua e veibutakoci, e laurai sara ga kina nona sega ni dau loloma. Sa rauta me vakatabui na veibutakoci ena ikavitu ni ivakaro ena iVunau e Tini. (Vkru. 5:18) Qori e ivalavala ca “vua na Kalou,” ena vakararawataka tale ga na kena isa. (Vkte. 39:7-9) Ni dua e veibutakoci, ena rarawa tu o kena isa me dua na gauna balavu ni dabuitaki.
6 E kila vinaka tu o Jiova na nodrau ivalavala na veiwatini. E vinakata mera lomani na yalewa vakawati e Isireli. Na tagane vakawati e doka na Lawa ena lomani watina, ena sega tale ga ni sereki koya ena so ga na ka lalai. (Vkru. 24:1-4; Maciu 19:3, 8) Ia ke mani leqa levu qai sereki koya, me solia vua na ivola ni veisere. Na ivola qori ena taqomaki ira na yalewa mera kua ni beitaki ena veiyacovi tawadodonu. Kena ikuri, ni bera ni solia o tagane vei watina na ivola ni veisere, ena rairai taro ivakasala rawa vei ira na qase ni koro. E rawa nira veivuke me vinaka tale na nodrau vakawati. Ni sereki watina e dua na tagane ni Isireli ena nona nanumi koya ga, ena sega ni tarova e veigauna o Jiova. Ia e raica vinaka tu na nodra tagi na yalewa qori, e vakila tale ga na nodra rarawa.—Mala. 2:13-16.
7-8. (a) Na cava e vakarota o Jiova vei ira na itubutubu? (Raica na iyaloyalo ena waqana.) (b) Cava eda vulica?
7 E laurai tale ga ena Lawa ni kauaitaka vakabibi o Jiova na nodra bula na gone. E vakaroti ira na itubutubu mera vakarautaka na ka vakayago me baleti ira, vaka tale ga kina na veika vakayalo. Kena ibalebale, mera vakayagataka na itubutubu na gauna kece mera vakavulici luvedra mera kila na ibalebale ni Lawa i Jiova, mera lomani koya tale ga. (Vkru. 6:6-9; 7:13) Dua na vuna e totogitaki ira kina na Isireli o Jiova nira vakalolomataki ira eso na luvedra. (Jere. 7:31, 33) Mera kua sara ni vakawaleni luvedra na itubutubu, se vakalolomataki ira. Ia mera raica nira isolisoli i Jiova, mera mareqeti.—Same 127:3.
8 Ka ni vuli: E kila vinaka tu o Jiova na nodra ivalavala na veiwatini. E vinakata mera lomani luvedra na itubutubu, nira na saumitaro ena ivakarau ni nodra susugi ira.
9-11. Na cava e vakatabui kina ena Lawa na kocokoco?
Vkru. 5:21; Roma 7:7) E vakarautaka na lawa qo o Jiova me vakavulica kina e dua na tikina bibi vei ira na nona tamata, oya mera qarauna na lomadra, nodra vakanananu, kei na nodra inaki. E kila ni dau tekivu ena vakanananu ca na itovo ca. (Vkai. 4:23) Ke dua na Isireli e bucina na gagadre ca, ena laurai ena nona ivalavala ni sega ni dau loloma. Kena ivakaraitaki o Tui Tevita. E kilai ni turaga vinaka. Ia ena dua na gauna, e kocova na watina e dua tale na tagane. Na nona gagadre e tini ina ivalavala ca. (Jeme. 1:14, 15) E veibutakoci o Tevita, e saga me lawakitaki Uraia, mani tuvanaka me vakamatei.—2 Sam. 11:2-4; 12:7-11.9 Kua na kocokoco. E vakatabui ena iotioti ni ivakaro ena iVunau e Tini na kocokoco, oya nomu domona se vinakata na ka e nona e dua tale. (
10 E kila o Jiova ke dua na Isireli e beca na lawa me baleta na kocokoco, ni dikeva na loma ni tamata. (1 Vei. 28:9) Era kila ena lawa qori ni vinakati mera qarauna na vakanananu e rawa ni tini ina itovo ca. Sa dua dina na Tama dauloloma o Jiova, e vuku tale ga!
11 Ka ni vuli: E raibasikata o Jiova na keda irairai, e raica na lomada. (1 Sam. 16:7) Eda na sega ni vunitaka rawa e dua na ka. E raica na noda itovo vinaka, e uqeti keda meda dei kina. Ia e vinakata meda qarauna na vakanananu ca da qai lewa vinaka ni rawa ni tini ena itovo ca.—2 Vei. 16:9; Maciu 5:27-30.
NA LAWA E UQETA NA LEWADODONU
12. Na cava e vakabibitaki ena Lawa e vola o Mosese?
12 E vakabibitaki ena Lawa e vola o Mosese ni taleitaka o Jiova na lewadodonu. (Same 37:28; Aisea 61:8) E ivakaraitaki uasivi ni caka dodonu. E vakalougatataki ira na Isireli nira talairawarawa ena nona lawa. Nira beca na nona ivakatagedegede dodonu, era rarawa kina. Meda raica mada e rua tale na lawa mai na iVunau e Tini.
13-14. Na cava e tukuni ena imatai ni rua na ivakaro ena iVunau e Tini? E yaga vakacava vei ira na Isireli nira muria?
13 Qaravi Jiova duadua ga. E tukuni ena imatai ni rua na ivakaro ena iVunau e Tini mera qaravi Jiova duadua ga na Isireli, mera kua tale ga ni qaravi matakau. (Lako 20:3-6) E sega ni vakarautaki na ivakaro qori me baleti Jiova, ia me yaga vei ira na nona tamata. Nira yalodina tiko ga, era na vakalougatataki. Nira qarava na nodra kalou na veimatanitu, era rarawa kina.
14 Vakasamataki ira mada na kai Kenani. Era sokaloutaka na matakau, era sega ni qarava na Kalou bula. Na kena itinitini? Era vakaleqai ira ga. (Same 115:4-8) E okati ena sokalou qori nodra vakatanitaka na veiyacovi qai vakadomobula nira cabori luvedra. Nira beci Jiova tale ga na Isireli nira digia mera qaravi matakau, era vakalolovirataki, era vakararawataki ira tale ga na nodra vuvale. (2 Vei. 28:1-4) Era sega ni muria na veiliutaki na ivakatagedegede ni lewadodonu i Jiova. E kaukaua na nodra lewa, era vakasaurarataki ira tale ga na malumalumu. (Isik. 34:1-4) E vakasalataki ira na Isireli o Jiova ni na lewai ira na vakalolomataki ira na yalewa kei na gone. (Vkru. 10:17, 18; 27:19) Ia nira yalodina vei Jiova na nona tamata ra qai caka dodonu, era vakalougatataki.—1 Tui 10:4-9.
15. Na cava eda vulica vei Jiova?
15 Ka ni vuli: Me kua ni beitaki o Jiova nira beca na nona ivakatagedegede o ira na kaya nira qaravi koya ra qai rarawa kina na nona tamata. Ia e lomani keda o Jiova, e kila tale ga na noda rarawa ni caka vei keda na ka tawadodonu. E vakila vakalevu na noda rarawa, e lailai na ka e vakila e dua na tina ni rarawa o luvena. (Aisea 49:15) Ena rairai sega ni yavala totolo ena gauna qo, ia ena lewai ira na sega ni veivutunitaka na nodra cala ena kena gauna.
ME MURI VAKACAVA NA LAWA?
16-18. E vakacava na rabailevu ni Lawa e vola o Mosese? Na cava eda vulica kina?
16 Na Lawa e vola o Mosese e kovuta e levu nodra ivakarau ni bula na Isireli. Oya na vuna e bibi kina mera lewa vakadodonu na qase era lesi. Na nodra itavi e sega ni vauca ga na veika vakayalo, e okati tale ga kina na veileqaleqati kei na basulawa. Dikeva mada na ivakaraitaki qo.
17 Ke veivakamatei e dua na Isireli, ena sega ni totogimate sara. Era na vaqaqa mada na qase ni nona koro ni bera ni vakatulewataki me vakamatei. (Vkru. 19:2-7, 11-13) E levu tale na ka mera vakatulewa kina na qase e vauca na bula ni veisiga—me vaka na veiletitaki ni ka e taukeni kei na vakameautaki ni bula vakawati. (Lako 21:35; Vkru. 22:13-19) Nira lewa vakadodonu na qase ra qai muria na Lawa na Isireli, e yaga vei ira kece, e rokovi tale ga kina o Jiova.—Vunau 20:7, 8; Aisea 48:17, 18.
18 Ka ni vuli: E bibi vei Jiova na ka kece eda cakava ena noda bula. E vinakata meda caka dodonu, meda veilomani tale ga. E kauaitaka na ka eda cavuta se cakava, nida tiko taudua mada ga e vale.—Iper. 4:13.
19-21. (a) Me vakacava na nodra ivalavala na qase kei ira na turaganilewa? (b) Na itataqomaki cava e vakarautaka o Jiova? Cava eda vulica kina?
19 E vinakata o Jiova me taqomaki ira na nona tamata mai na nodra veivakamuai na veimatanitu voleka. E vinakata gona mera muria vakadodonu na qase kei na turaganilewa na Lawa. Mera kua ni voravora se yalodredre na turaganilewa, mera lewa ga vakadodonu.—Vkru. 1:13-17; 16:18-20.
20 O Jiova e lomani ira na nona tamata, oya na vuna e vakarautaka kina na lawa mera lewai kina vakadodonu. Kena ivakaraitaki, na Lawa e taqomaka e dua me kua ni beitaki vakailasu. E tu vua na dodonu me kila o cei e beitaki koya. (Vkru. 19:16-19; 25:1) Ni bera ni tau na lewa, e vinakati me rua na ivakadinadina. (Vkru. 17:6; 19:15) Ia vakacava ke dua ga na ivakadinadina? Me kua ni nanuma o koya e cala ni na sega ni totogitaki. E kila tu o Jiova na ka e cakava. Vakacava ena vuvale? E veiliutaki o tama, ia e vakaiyalayala. Eso gona na veileqaleqati ena vuvale, e nodra itavi na qase mera vaqaqa ra qai vakatulewa kina.—Vkru. 21:18-21.
21 Ka ni vuli: E ivakaraitaki uasivi o Jiova, ni dodonu tu ga na nona lewa. (Same 9:7) Ena vakalougatataki ira era muria ena yalodina na nona ivakatagedegede, ia ena totogitaki ira era vakatanitaka na nodra lewa. (2 Sam. 22:21-23; Isik. 9:9, 10) Era na rairai caka ca eso ra qai sega ni totogitaki, ia o Jiova e kila na gauna donu me lewai ira kina. (Vkai. 28:13) Ke ra sega ni veivutuni, era na qai kila ni “rerevaki sara ga meda lutu ena liga ni Kalou bula.”—Iper. 10:30, 31.
O CEI ERA TAQOMAKI ENA LAWA?
22-24. (a) O cei era taqomaki ena Lawa, na cava eda vulica vei Jiova? (b) Na ivakasala cava e tukuni ena Lako Yani 22:22-24?
22 Na Lawa e taqomaki ira na rawa ni vakalolomataki, me vakataki ira na luveniyali, yada, kei ira na vulagi. E tukuni vei ira na turaganilewa e Isireli: “Mo kua ni vakatanitaka na lewa vua e tiko vulagi se na gone e sega ni vakatamani, mo kua tale ga ni kovea na nona isulu na yada me ivakadei ni dinau.” (Vkru. 24:17) O Jiova e kauaitaki ira dina ni rawarawa nodra vakalolomataki ena vanua era tiko kina. Ena totogitaki ira na dau veivakalolomataki.—Wilika Lako Yani 22:22-24.
23 Na Lawa e taqomaki ira tale ga na lewenivuvale mai na veimataqali veiyacovi vakaveiwekani. (Vunau 18:6-30) Era muria na ivalavala qori na veimatanitu era volekati Isireli. Ia vei ira na tamata i Jiova, me tiko vei ira na nona rai, oya ni vakasevaki vua na ivalavala qori.
24 Ka ni vuli: E vinakata o Jiova vei ira na veiliutaki mera lomani ira na vakarurugi ena nodra lewa qai kauaitaki ira. E cata na veimataqali veiyacovi vakaveiwekani, e vinakata me caka na ka dodonu vei ira na rawa ni vakalolomataki, mera taqomaki tale ga.
NA LAWA, “E IYALOYALO GA NI KA VINAKA ENA YACO MAI”
25-26. (a) Na cava eda kaya kina ni salavata tu ga na loloma kei na lewadodonu? (b) Cava ena veivosakitaki ena iwasewase ni ulutaga tarava?
25 E dau salavata tu ga na loloma kei na lewadodonu. Nida vakadeitaka ni dau lewai keda vakadodonu o Jiova, eda na lomani koya vakalevu. Nida lomana na Kalou kei na nona ivakatagedegede dodonu, ena uqeti keda meda veilomani, meda caka dodonu tale ga.
26 E yaga na Lawa e vola o Mosese mera veivolekati kina na Isireli kei Jiova. Ni vakayacora na Lawa o Jisu, sa ra sega ni muria qori na tamata ni Kalou ni sa sosomitaka e dua tale na ka vinaka. (Roma 10:4) E vakamacalataka na yapositolo o Paula ni Lawa, e “iyaloyalo ga ni ka vinaka ena yaco mai.” (Iper. 10:1) Ena tolu na ulutaga ni iwasewase tarava, ena veivosakitaki kina eso na ka vinaka qori kei na bibi ni loloma kei na lewadodonu ena loma ni ivavakoso.
SERE 109 Loloma Mai vu ni Lomada
^ para. 5 E vakarautaki e va na ulutaga meda vakadeitaka kina ni kauaitaki keda o Jiova, qo na kena imatai. Na vo ni tolu ena tabaki ena Vale ni Vakatawa ni Me 2019. Na kena ulutaga, “Loloma kei na Lewadodonu ena iVavakoso vaKarisito,” “Loloma kei na Lewadodonu ni Basika na iVakarau Ca,” kei na “Nodra Vakacegui na Vakasagai.”
^ para. 2 IVAKAMACALA NI VOSA: E 600 vakacaca na lawa e vakarautaka vei ira na Isireli o Jiova e vola o Mosese, e kilai me “Lawa,” “na Lawa e soli vei Mosese,” “na Lawa e vola o Mosese,” kei “na ivakaro.” E dau kilai tale ga me Lawa na imatai ni lima na ivola ena iVolatabu (Vakatekivu ina Vakarua). Ena so na gauna e dusia na iVolatabu taucoko vakaIperiu.
^ para. 60 IVAKAMACALA NI IYALOYALO: E vakarau kakana tiko e dua na yalewa ni Isireli, e veitalanoa tale tiko ga kei luvena yalewa. E dakudrau, e vakavulici luvena tagane o Tama ena vakatawa sipi.
^ para. 64 IVAKAMACALA NI IYALOYALO: E dabuitaki na yada qo kei luvena vua na dauveivoli, rau vukei tiko vakayalololoma vei ratou na qase ena matamatanikoro.


c: text/html

text: 37 E tiko vei au na liga i Jiova, e kauti au sara na yalo i Jiova me vakatikori au ena loma ni buca+ e sinai tu kina na sui.2 E kauti au wavokita, au mani raica ni levu sara na sui e tu ena buca, era mamaca sara.+3 E tarogi au o koya: “O iko na luve ni tamata, ena rawa ni bula tale na sui qo?” Au mani kaya: “Kemuni na Turaga Cecere Duadua Jiova, o kemuni ga oni kila.”+4 E kaya vei au: “Mo parofisai vei ira na sui qo, mo kaya vei ira, ‘Kemuni na sui mamaca, moni rogoca na vosa i Jiova:5 “‘Qo na ka e kaya na Turaga Cecere Duadua o Jiova ina sui qo: “Au na solia vei kemuni na icegu, oni na bula kina.+6 Au na solia vei kemuni na ua kei na viciko, au na ubi kemuni ena kuli, au na solia vei kemuni na icegu oni na bula kina. Oni na qai kila ni o yau o Jiova.”’”7 Au mani parofisai me vaka ga e tukuni vei au. Niu parofisai oti ga, au rogoca sara e dua na rorogo, na tataqiriqiri, era veitorovi na sui, na sui ina sui.8 Au raica sara ni tubu mai kina na ua kei na viciko qai ubi ira na kuli. Ia era se sega ga ni cegu.9 E kaya tale vei au: “Mo parofisai ina cagi. Mo parofisai o iko na luve ni tamata, mo kaya ina cagi, ‘Qo na ka e kaya na Turaga Cecere Duadua o Jiova: “O iko cagi,* mo lako mai ena matanicagi vava, mo liwavi ira era vakamatei qo mera bula.”’”10 Au mani parofisai me vaka e tukuna vei au o koya, e curumi ira na icegu, era bula, era mani tucake e yavadra,+ e dua na mataivalu levu.11 E qai kaya vei au o koya: “O iko na luve ni tamata, na sui qo na vuvale taucoko ni Isireli.+ Era kaya tiko, ‘Sa mamaca na suida, sa yali na noda inuinui.+ Eda sa muduki vakadua.’12 Mo parofisai gona, mo kaya vei ira, ‘Qo na ka e kaya na Turaga Cecere Duadua o Jiova: “Kemuni na noqu tamata, au na dolava na nomuni ibulubulu+ meu kauti kemuni cake mai na nomuni ibulubulu, meu kauti kemuni ina vanua o Isireli.+13 Oni na kila ni o yau o Jiova, niu dolava na nomuni ibulubulu meu kauti kemuni cake mai na nomuni ibulubulu, kemuni na noqu tamata.”’+14 ‘Au na solia vei kemuni na yaloqu, oni na bula kina,+ au na vakatikori kemuni ena nomuni vanua, oni na qai kila ni o yau o Jiova au tukuna, au cakava,’ e kaya o Jiova.”15 E vosa tale vei au o Jiova, e kaya:16 “Mo taura e dua na kau o iko na luve ni tamata, mo vola kina, ‘Na nei Juta kei ira na Isireli era tokoni koya.’*+ Mo taura e dua tale na kau, mo vola kina, ‘Na nei Josefa, na kau nei Ifireimi, kei ira kece na vuvale ni Isireli era tokoni koya.’*+17 Mo tauri rau vata me rau veivolekati, me rau dua ga na kau e ligamu.+18 Nira kaya vei iko na kainomu,* ‘O na tukuna vei keimami na ibalebale ni ka qo?’19 mo kaya vei ira, ‘Qo na ka e tukuna na Turaga Cecere Duadua o Jiova: “Au na taura na kau nei Josefa e tiko ena liga i Ifireimi, kei na yavusa ni Isireli era tokoni koya, au na semata kei na kau nei Juta, au na cakava me dua ga na kau,+ erau na dua ga e ligaqu.”’20 Me tiko e ligamu na rua na kau o volavola kina mera raica.21 “Mo qai tukuna vei ira, ‘Qo na ka e kaya na Turaga Cecere Duadua o Jiova: “Au na kauti ira mai na Isireli mai na veimatanitu era lako kina, au na kumuni ira mai na veiyasana meu kauti ira ina nodra vanua.+22 Au na cakava mera dua ga na matanitu ena vanua,+ oya ena veiulunivanua e Isireli, ena liutaki ira kece e dua na tui,+ era na sega tale ni rua na matanitu, era na sega tale ga ni tawase me rua na matanitu.+23 Era na sega tale ni vakadukadukalitaki ira ena nodra matakau vakasisila,* na nodra itovo sevaki, kei na nodra cala kece.+ Au na vakabulai ira mai na nodra tawayalodina kece era valavala ca kina, au na vakasavasavataki ira. Era na noqu tamata, au na nodra Kalou.+24 “‘“Na noqu tamata o Tevita ena nodra tui,+ ena dua ga na nodra ivakatawa.+ Era na muria na noqu lewa ra qai vakayacora vinaka na noqu lawa.+25 Era na tiko ena vanua au solia vua na noqu tamata, vei Jekope, na vanua era tiko kina na tukamuni,+ era na tiko kina me tawamudu,+ o ira, na luvedra, kei na makubudra,+ ena nodra turaga me tawamudu o Tevita na noqu tamata.+26 “‘“Au na veiyalayalati vata kei ira ena veiyalayalati ni vakacegu,+ ena tawamudu na veiyalayalati qori. Au na vakataudeitaki ira, au na vakalevutaki ira,+ au na vakatikora tale ga ena kedra maliwa na noqu tikina tabu me tawamudu.27 Ena tiko* vei ira na noqu valelaca,* au na nodra Kalou, era na noqu tamata.+28 Era na qai kila na veimatanitu ni o yau o Jiova au vakatabui Isireli, ni tiko ena kedra maliwa na noqu tikina tabu me tawamudu.”’”+

robotstxt: allowed

filter: keep


text:
WASE 52
Vakani Ira Vakacakamana na Vica na Udolu o Jisu
MACIU 14:13-21 MARIKA 6:30-44 LUKE 9:10-17 JONI 6:1-13
-
VAKANI IRA NA Le 5,000 O JISU
Eratou marautaka na 12 na yapositolo nodratou cakacaka vakavunau e Kalili, ratou vakasavuya sara vei Jisu na “ka kece eratou cakava kei na nodratou veivakavulici.” Eratou oca, ia e sega na gauna galala me ratou kana kina nira se tabili tiko ga yani e levu, eso era sa lesu. E tukuna kina o Jisu: “Mai, datou lai vakacegu mada vakalailai ena dua na vanua lala.”—Marika 6:30, 31.
Eratou vodo sara ena dua na waqa, rairai volekati Kapenaumi, me ratou vakatikitiki ina dua na vanua lala, ena tokalau ni Uciwai na Joritani ena taudaku kei Peciseita. Ia e levu na lewenivanua era raica ni ratou sa lako, ra lai kila tale ga e levu nodratou sa biubiu. Era mani muri baravi, ni ratou sobu mai o Jisu era sa wawa tu.
Ni sobu yani o Jisu, e raica sara e dua na ilala levu, dua na ka nona lomani ira, nira vaka na sipi e sega na kena ivakatawa. Mani “vakavulici ira ena levu sara na ka” me baleta na Matanitu ni Kalou. (Marika 6:34) E vakabulai ira tale ga na “tauvimate.” (Luke 9:11) Ni sa yakavi mai, eratou tukuna vua na nona tisaipeli: “E vanua lala qo, sa kala tale ga na matanisiga, ni tukuna mada vei ira na ilala levu qo mera lako ina veikoro mera lai volia na kedra.”—Maciu 14:15.
E sauma o Jisu: “E sega ni yaga mera lako, dou vakani ira.” (Maciu 14:16) E kila o Jisu na veika ena vakarau cakava, e vakatovolei Filipi ena nona tarogi koya: “Ena lai voli mai vei na madrai mera kania o ira qo?” E tarogi o Filipi ni cavutu mai Peciseita. Ke voli mada ga na madrai, ena sega ni veirauti nira le 5,000 na tagane, qai rairai vakaruataki na iwiliwili qori ke ra wili tale ga kina na yalewa kei na gone! E sauma sara o Filipi: “Ke ra vakalalai mada ga, ena sega ni rauti ira na madrai e voli ena ruanadrau na dinari [dua na dinari e isau ni dua na tamata cakacaka ena dua na siga].”—Joni 6:5-7.
Me vakaraitaka ni rui dredre na nodra vakani na le levu, e tukuna sara o Adriu: “E tiko qo e dua na gonetagane e tiko vua e lima na madrai kei na rua na ika lalai. Ia ena rauti ira vakacava na ilala vakaitamera qo?”—Joni 6:9.
E veico vinaka tu na vanua ya ni sa vulaitubutubu, sa voleka tale ga na Lakosivia ni 32 G.V. Sa qai tukuna o Jisu vei ira nona tisaipeli mera dabe vakaiwasewase na lewenivanua mera ya50, mera ya100 tale ga. E taura na lima na ibuli madrai kei na rua na ika qai masu vua na Kalou. E tikitikica na madrai, e wasea na ika qai solia vei ratou na tisaipeli mera vota vei ira na lewenivanua. E kurabuitaki nira kana kece ra qai mamau!
E tukuna o Jisu vei ira nona tisaipeli: “Dou kumuna mai na tikitikina sa vo me kua ni maumau.” (Joni 6:12) Ni ratou kumuna na kakana e vo, eratou vakasinaita e 12 na basikete!


text:
2 Tui
Chapter 15
E nai ka ruasagavulu kavitu ni yabaki i Jeropoami na tui Isireli, sa yaco kina me tui o Asaraia na luve i Amasaia na tui Juta.
2 E se qai yabaki tini kaono ga e na nona sa mai tui, ka lewa tiko mai Jerusalemi me limasagavulu karua na yabaki. Na yaca i tinana o Jikolaia e Jerusalemi.
3 E caka vinaka o koya e na matai Jiova, me vaka ga na ka sa cakava o tamana o Amasaia,
4 E se vo tikoga na nodra vagalalataki na veivanua cecere, era se vakacabo—soro tikoga kina na tamata ka vakama na ka boi vinaka e na vanua cecere o ya.
5 Sa qai ia o Jiova me samuti koya na tui; sa yaco kina o koya me vukavuka me yacova na siga e mate kina; sa qai mai vakatawana tiko yani o koya e dua na vale lala. E na loma ni vale vakatui sa taukena tiko o Jocame na luvena na tui ka sa vakatulewa tiko vei ira na lewe ni vanua.
6 Ia na vo ni cakacaka i Asaraia, kei na veika kecega e sa cakava oti o koya, e sega li ni volai tu e nai vola tukutuku ni veigauna me baleti ira na tui e Juta?
7 Sa qai mai moce yani o Asaraia vata kei ira na nona qase, ka ra sa buluti koya kei tamana e na koroi Tevita. Sa qai mai tui o Jocame na luvena me sosomitaki koya e na nonai tutu. Sa Lewa E Isireli O Sakaraia
8 E nai ka tolusagavulu ka walu ni yabaki i Asaraia na tui Juta, sa lewa tiko e Isireli kei Samaria me vula ono o Sakaraia na luve i Jeropoami.
9 Sa cakava na ka ca o koya e na mata i Jiova, ka ucuya na ka era sa cakava na nona qase; ka sega ni lako tani mai nai valavala ca i Jeropoami na luve i Nipati ka a vakai-valavalacataki Isireli.
10 Sa qai bukiveretaki koya o Salumi na luvei Javesi, e na nona samuta ka vakamatei koya e na vakatulewa.
11 Ia na vo ni cakacaka i Sakaraia, era sa volai vakaidina e na kedra i vola tukutuku ni veigauna na tui e Isireli.
12 Sai koya oqo na vosa i Jiova ka a vosataka vei Jeu ka vaka, "Era na dabeca na luvemu nai dabedabe ni vakatulewa e Isireli me yacova nai kava ni tabatamata."
13 Sa yaco me tui o Salumi na luve i Japesi e nai ka tolusagavulu ka ciwa ni yabaki i Usaia na tui Juta ka vakatulewa tiko me vula dua taucoko e Samaria.
14 Ia o Minaimi na luve i Gadai sa lako cake mai Tisa, e lako mai ki Samaria, ka samuti Salumi na luve i Japesi mai Samaria ka vakamatei koya; ka sa vakatulewa me kenai sosomi.
15 Ia na vo ni cakacaka i Salumi, kei na buki vere e a liutaka o koya, era sa volai vakaidina tu e nai vola tukutuku ni veigauna me baleti ira na tui e Isireli.
16 Sa qai tekivu me valuti Tifisa o Minaimi mai Tisa, o ira era tiko e kea, kei nai yalayala ni vanua. E na nodra a sega ni via soro, sa valuti ira kina o koya. O ira na marama era bukete tu era sa tavai bulabula.
17 E na i ka tolusagavulu ka ciwa ni yabaki i Asaraia na tui Juta, sa yaco talega kina o Minaimi na luve i Gadai me tui e Isireli taucoko, ka tini na yabaki na nona lewa e Samaria.
18 A sa dau cakava na ka ca o koya e na mata i Jiova; ka sega ni lako tani mai e na nona bula e na veisiga kece mai na i valavala ca i Jeropoami na luve i Nipati, ka a vakaivalavalacataki Isireli.
19 Sa qai lako mai o Pulu na tui Asiria me valuta na vanua; ka mani solia vua o Minaimi e dua na udolu na taledi na siliva, me rawa kina ni tiko vata kei koya na ligana ka me vakaukauwataki kina na matanitu e na ruku ni nona vakatulewa.
20 Ia o Minaimi sa vakarota me kumuni vakaukauwa na i lavo e Isireli, mai vei ira na vutuniyau ka vaka vatu, kei ira na tamata yadudua me ra tauya limasagavulu na sikeli na siliva, ka me soli vua na tui Asiria. Sa qai vuki lesu tale o tui Asiria, ka sa sega ni qai tiko e na vanua o ya.
21 Ia na vo ni cakacaka i Minaimi, kei na ka kecega e cakava o koya, e sega beka ni ra volai tu e na i vola tukutuku ni veigauna me baleti ira na tui e Isireli?
22 Sa qai mai moce yani o Minaimi kei ira na nona qase. Sa mai sosomitaki koya yani o Pekaia e na nona i tutu ni vakatulewa.
23 E nai ka limasagavulu ni yabaki i Asaraia na tui Juta, sa yaco o Pekaia na luve i Minaimi me tui e Isireli mai Samaria, ka rua na yabaki na dede ni nona veiliutaki.
24 A sa cakava na ka ca o koya e na mata i Jiova; ka sega ni lako tani mai na i valavala ca i Jeropoami na luve i Nipati o koya ka vakaivalavalacataki Isireli.
25 Ia o Pika na luve i Rimakia, e dua ga na nona i liuliu vakaivalu, sa bukiveretaki koya ka vakamatei koya mai Samaria, e na baivatu ni vale ni tui, vata kei Akoba kei Araia; ka tiko vata kei koya e lewe limasagavulu na turaga ni Kiliati. A sa vakamatei koya ka taura na i tutu ni nona lewa.
26 Sa vakaoqo na vo ni cakacaka i Pikaia, kei na ka kecega sa cakava o koya, e sa volai vakaidina tu e na nodra i vola tukutuku ni veigauna na tui e Isireli.
27 E na i ka limasagavulu ka rua ni yabaki i Asaraia na tui Juta, sa yaco me tui e Isireli o Pika na luve i Remalaia ka vakaitikotiko mai Samaria me ruasagavulu na yabaki.
28 A sa cakava na ka ca o koya e na mata i Jiova; ka sega ni lako tani mai na i valavala ca i Jeropoami na luvei Nipati, o koya ka vakavalavalacataki Isireli.
29 E na veisiga i Pika na tui Isireli, sa lako mai o Tikilau Palisa na tui Asiria ka tauri Ijoni, Epeli Peci, Maakai, Janoa, Kitesi, Asori, Kiliati, kei Kalili, era vanua taucoko vaka Nafitalai; ka qai kauti ira yani vakavesu ki Asiria.
30 Sa qai liutaka e dua na bukivere o Osea na luve i Ela me coriti kina o Pika na luve i Rimalaia, sa samuta ka vakamatei koya sara; sa qai dabeca o koya na i dabedabe ni vakatulewa me kenai sosomi e na i ka ruasagavulu ni yabaki i Jocami na luve Usaia.
31 Sa vakaoqo na vo ni cakacaka i Pika, kei na ka kece e cakava o koya, era sa volai tu vakaidina e na i vola tukutuku ni veigauna ka nodra na tui e Isireli.
32 E na i karua ni yabaki i Pika na luve i Rimalaia, na tui Isireli, o Jocame na luvei Usaia, na tui Juta, sa tekivu me vakatulewa.
33 A sa yabaki ruasagavulu ka lima o koya e na nona sa cabeta na i tutu vakatui, ka tinikaono taucoko na yabaki na nona lewa mai Jerusalemi. Na yaca i tinana o Jerusa na luvei Setoki.
34 Sa cakava o koya na ka e vinaka ka dodonu e na mata i Jiova; ka sa vakadamurimuria ga na ka e cakava o tamana o Usaia.
35 Ia e sega ga ni mani kau laivi sara na veivanua cecere; era se vakacaboi soro tikoga na tamata ka va kama na ka boi vinaka e na veivanua cecere. Sa mani tara o koya na Matamata E Cake ni vale i Jiova.
36 Na vo ni cakacaka i Jocame, kei na ka kece e cakava o koya, e sega li ni ra volai tu e na i vola tukutuku ni veigauna me baleti ira na tui e Juta?
37 E na veisiga o ya sa tekivu o Jiova me vakatalai Risini na tui Siria kei Pika na luve i Rimalaia me veivala kei Juta.
38 A sa moce vata kei ira na nona qase o Jocame, ka sa bulu vata kei ira nona qase e na Koroi Tevita na tamana. Sa qai tui o Easi na luvena me kena i sosomi.


text:
2 Veigauna
Chapter 36
O ira na tamata ena vanua era sa tauri Jeoasi na luvei Josaia ka bulia me tui, me sosomitaki tamana e Jerusalemi.
2 Sa yabaki ruasagavulu katolu o Jeoasi ena gauna sa tui kina, ka sa lewa ga e Jerusalemi me vula tolu.
3 Sa vuaviritaki koya e Jerusalemi o tui Ijipita, ka sa lewa me dau soli nai vakacavacava ni vanua e rua na drau limasagavulu na udolu na dola ki Ijipita.
4 Na tui Ijipita sa vakatikori tacina oiliakimi me tui e Juta kei Isireli, ka sa veisautaka na yacana me o Joakimi. O Niko sa tauri Jeoasi ka kauti koya tani ki Ijipita. Na Veiliutaki Kei Na Kau Vakavesu Nei Joakimi
5 Sa yabaki ruasagavulu kalima o Joakimi ena gauna sa tui kina, ka sa veiliutaki me tinikadua na yabaki e Jerusalemi. Sa cakava na ka e ca ena mata i Jiova na nona Kalou.
6 O Nebukanasa na tui Papiloni sa lako mai me valuti Joakimi ka vesuki koya, ka kauti koya yani i Papiloni.
7 O Nebukanasa talega sa kauta yani, eso nai yaya mai na vale i Jiova ki Papiloni, ka la'ki biuta sara ena nona vale ni lotu e Papiloni.
8 Na vo ni veika sa cakava o Joakimi, na veika ca sa cakava o koya, kei na veika ca sa daubeitaki kina o koya, io, era sa volai ena kedra i vola na tui e Isireli kei Juta. O Jeoiakini na luvena sa veiliutaki ena vukuna, me kena i sosomi.
9 E se qai yabaki walu o Joakini ena gauna sa tui kina, ka sa lewa e Jerusalemi me tolu na vula ka tini na siga. Sa cakava o koya na ka e ca ena mata i Jiova.
10 Ena mua ni yabaki, sa lewa mai o Nebukanasa na Tui vei Joakini me lako yani ki Papiloni vata kei na veiyaya sau levu era tu ena vale i Jiova, ka sa lewa talega me tui o Setekaia na taci Joakimi e Juta kei Isireli.
11 E sa yabaki ruasagavulukadua o Setekaia ena gauna sa tui kina, ka sa veiliutaki e Jerusalemi me tinikadua na yabaki.
12 Sa cakava talega na ka e ca ena matai Jiova na nona Kalou, ka sa sega ni vakamalumalumutaki koya ena mata i Jeremaia na parofita, o koya sa vosa mai na gusu ni Kalou.
13 E sa vuki tani talega mai vei Tui Nebukanasa, o koya e a cakava vua me bubului ena mata ni Kalou. Ia sa vakaukauwataka ga na domona kei na yalona me kua ni lesu vei Jiova na nodra Kalou na Isireli.
14 O ira kece na nodra i liuliu na bete kei ira na tamata era sa qai talaidredre vakalevu cake ga me vaka na nodra i valavala na veimatanitu kecega, ka era sa vakaduka na vale ni Kalou, o koya sa vakatabui oti mai Jerusalemi.
15 O Jiova na Kalou ni Isireli sa vakauta nai vakaro mai vua na nona tamata nai talai vei ira na Isireli, sa tucake vakamataka ka vakatala yani vei ira baleta ni sa rui lomani ira na nona tamata kei na nona i tikotiko.
16 Era sa mokuta nai talai ni Kalou, ka beca sara na nona vosa ka vakalialia na nona parofita, me yacova ga ni tarai ira na tamata na cudru katakata i Jiova, me yacova ni sa sega ni wali rawa.
17 O Jiova sa kauta mai na tui Kalitia me vakamatei ira na nodra cauravou se goneyalewa, o ira na qase se malumalumu; o Jiova sa soli ira kece vei tui Kalitia.
18 Na i yaya kece mai na vale i Jiova, lelevu kei na ka lalai nai yau talei ni tui kei na nodra na veiliutaki, sa kauta kece ki Papiloni.
19 E ra sa vakama na vale ni Kalou, era sa basuka na bai kei Jerusalemi, ka sa vakamai kece na nona veivale na tui kei na veiyau taleitaki kecega.
20 O ira sa dro bula mai nai seleiwau, era sa kau vakabobula ki Papiloni, me ra la'ki dauveiqaravi vei koya na tui kei ira na luvena me yacova ni sa veiliutaki o Perisia,
21 Me vakayacori kina na vosa ni Kalou ena gusui Jeremaia, me yacova ni sa marautaka na vanua na Siga ni Vakacecegu. Ena veigauna kecega era vakaloloma tiko kina, era sa maroroya na Siga ni Vakacecegu me vakayacori kina na vitusagavulu na yabaki.
22 Ena i matai ni yabaki nei Sairusi na tui Perisia me vakayacori kina na vosa i Jiova mai na gusu i Jeremaia na parofita, o Jiova sa vakayavalata na yaloi Sairusi na tui Perisia, me vakauta kina nai tukutuku ena nona matanitu taucoko ka sa vakaivola talega ka vaka,
23 Sa tukuna o Sairusi na tui Perisia: "Na matanitu kece e vuravura sa solia vei au o Jiova na Kalou, ka sa vakaroti au o Koya me'u tara Vua e dua na vale mai Jerusalemi e Juta. O cei sa tiko oqori kei kemuni na nona tamata? Me tiko vata kei koya o Jiova na nona Kalou, me lako cake o koya!


text:
LESONI 4
Na Cava a Yaco ni Rau Vakarorogo Vei Setani?
Erau mate o Atama kei Ivi ni rau talaidredre vua na Kalou. Vakatekivu 3:6, 23
A vakarorogo o Ivi vua na gata qai kania na vuanikau. A solia vei Atama, e kania tale ga.
A cala na ka erau cakava—erau ivalavala ca kina. Mani vakatalai rau na Kalou mai na nodrau itikotiko Parataisi.
Erau sotava na ituvaki dredre vaka kina o ira na luvedrau. Erau qase rau mate sara. Ia erau sega ni lako ina dua tale na vanua se bula tale tiko.
Vakatekivu 3:19O ira na mate era vaka na kuvuniqele nira sega ni vakila e dua na ka.
Eda mate nida nodrau kawa o Atama kei Ivi. O ira na mate era sega ni raica, rogoca se cakava rawa e dua na ka.—Dauvunau 9:5, 10.
A sega ni inaki i Jiova meda mate. Sa voleka ni vakaturi ira na mate. Ke ra vakarorogo vua, era na bula tawamudu.


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Seviteba 2017
Vakatutu
Vakatutu ni Vale ni Vakatawa kei na vakavulica na ka dina ena iVolatabu kei na ka vakasaenisi. Vakayagataka na kena vakasama mo bulia kina nomu vakatutu.
IYAU MAI NA VOSA NI KALOU
Vakalesui na Sokalou Savasava!
Na raivotu i Isikeli me baleta na valenisoro e vakadeitaki ira na ivovo ni Jiu yalodina era tu vakavesu e Papiloni ni na vakalesui tale mai na sokalou savasava.
NODA BULA VAKARISITO
Na Cava o Mareqeta Kina na Sokalou Savasava?
E vakataudeitaki sara ga na sokalou savasava. O dau vakasamataka ni ka dokai meda kilai Jiova, meda qaravi koya tale ga?
IYAU MAI NA VOSA NI KALOU
Ka Era na Marautaka na Isireli Era Lesu ina Nodra Vanua
Na raivotu i Isikeli e vakadeitaka ni na vakalesui na sokalou savasava, ena tuvanaki vinaka, veitokoni kei na vakacegu.
IYAU MAI NA VOSA NI KALOU
Vakaicovitaki ni o Yalodina Vei Jiova
Na kedratou italanoa na tolu na Iperiu ena uqeti meda meda yalodina vei Jiova na Kalou.
NODA BULA VAKARISITO
Yalodina ni o Temaki
E yalodina tiko ga o Jisu Karisito vua na Kalou ni temaki. Vakacava e rawa nida yalodina tiko ga na tamata ivalavala ca nida vakatovolei meda tawayalodina vua na Kalou?
NODA BULA VAKARISITO
Yalodina ni Vakasivoi na Wekamu
E vakatovolei noda yalodina vei Jiova ni vakasivoi e dua na wekada. Eda na yalodina tiko ga vakacava?
IYAU MAI NA VOSA NI KALOU
O na Qaravi Jiova Tiko Ga?
E qaravi Jiova tiko ga o Taniela. E sega ni vakalaiva e dua na ka me vakaleqa nona ituvatuva vakayalo.
NODA BULA VAKARISITO
Tuberi Ira Mera Qaravi Jiova Tiko Ga
Ni se qai tekivu, tuberi ira na dautukutuku vou mera gugumatua ena cakacaka vakaitalatala. Vukei gonevuli me dautukutuku maqosa.


text:
Zoology
Na zoology sa tabana ni kilanibula ka na vulica na matanitu ni manumanu, vulica na sala era veimaliwai kina na manumanu ena nodra ecoivakarau. E dina ga ni vulici na bula ni manumanu e makawa, na kena liatamata ni vakadidike e sa ka vou sara. Oqo e iloilo na veisau mai na ituvaki itukutuku me biology ena itekivu ni ika 19 senitiuri. Me tekivu mai na Hunter kei Cuvier, e vakatautauvatani anatomical na vuli ki na morphography, siviraka na veivanua vou ni zoological veivaqaqai: veitiki, physiology, histology, embryology, teratology kei ethology.


text:
WASE 31
Tauca na Witi ena Siga ni Vakacecegu
MACIU 12:1-8 MARIKA 2:23-28 LUKE 6:1-5
-
TAUCA NA WITI ENA SIGA NI VAKACECEGU NA TISAIPELI
-
“TURAGA NI SIGA NI VAKACECEGU” O JISU
Eratou sa gole qo ina vualiku, e Kalili, o Jisu kei na nona tisaipeli. Sa vulaitubutubu ra qai tu ena were na witi. Eratou tauca sara na tisaipeli eso na witi ni ratou sa viakana. E donuya tu qori na Siga ni Vakacecegu ra qai vakararai tu na Farisi.
Era sa via vakamatei Jisu rawa tiko eso na Jiu mai Jerusalemi nira tukuna ni beca na Siga ni Vakacecegu. Qo era sa beitaki ratou na tisaipeli na Farisi ena ka ratou cakava. “Raica! Eratou cakava na nomu tisaipeli na ka e vakatabui ena Siga ni Vakacecegu.”—Maciu 12:2.
Era kaya na Farisi ni tauci na witi qai qiliraki sa wili me tatamusuki kei na samusamu. (Lako Yani 34:21) E dodonu me marautaki qai veivakabulabulataki vakayalo na Siga ni Vakacecegu, ia sa veivakaocai tale nodra lawa na Farisi me baleta na siga qori. E vakadodonutaka nodra rai cala o Jisu ena rua na ivakaraitaki e laurai kina ni sega ni nakita o Jiova me vakaibalebaletaki va ya nona lawa ni Siga ni Vakacecegu.
A cavuti Tevita kei ira na nona tamata o Jisu me imatai ni ivakaraitaki. Ni ratou viakana ena dua na gauna, ratou curu ina valenisoro qai kania na madrai e dau cabori vua na Kalou. O ira ga na bete era rawa ni kania na madrai qori ni sa kau laivi mai qai biu yani na madrai vou me cabori e mata i Jiova. Ia eratou sega ni cudruvi o Tevita kei na nona tamata ni ratou kania qori ena vuku ni ituvaki eratou tu kina.—Vunau ni Soro 24:5-9; 1 Samuela 21:1-6.
E kaya o Jisu ena ikarua ni ivakaraitaki: “Oni sega ni wilika ena Lawa na nodra dau cakacaka tu ga na bete ena valenisoro ena Siga ni Vakacecegu ra qai sega ni cala kina?” A tukuna tiko o Jisu nira dau vakamate Maciu 12:5, 6; Tiko Voli Mai na Lekutu 28:9.manumanu mada ga ena Siga ni Vakacecegu na bete me isoro ra qai cakava eso tale na itavi ena valenisoro. E kaya o Jisu: “Ia au tukuna vei kemuni, sa tu qo e dua e uasivia na valenisoro.”—
E yavutaka tale ena iVolatabu o Jisu nona ivakamacala tarava: “Ke oni kila na ibalebale ni vosa qo, ‘Au vinakata na yalololoma, au sega ni vinakata na isoro,’ ke oni sega ni vakalewai ratou qo ni sega ni dua nodratou cala.” Sa qai tinia: “Ni Turaga ni Siga ni Vakacecegu na Luve ni tamata.” E vakaibalebaletaka tiko o Jisu e keri na dua na udolu na yabaki ni veiliutaki ni Matanitu ni Kalou ena vakilai kina na vakacegu.—Maciu 12:7, 8; Osea 6:6.
Dua na gauna balavu e vakabobulataka voli kina na kawatamata o Setani, vakavuna me levu tiko ga na ivalavala voravora kei na ivalu. Ia sa na oti qori ena Siga ni Vakacecegu levu se ni sa veiliutaki o Karisito, nida sa na vakila na vakacegu eda diva qai vinakata tu.


text:
” VOQA KEI VATULOA BROTHERS”- Na matasere qo eratou cavutu mai ena koro vakaturaga o Naiqaqi,Wailevu West,Savusavu,Cakaudrove, ka liutaka tiko o Apisai Semi, ka ratou lewena tiko o Sunia Tubuna, Jone Senicevuga,Apenisa Raogo,Sailia Namusudroka,Sepuloni Baleivatu kei Esala Drivata.
‘ISA MENANI”-
Nai talanoa ni sere qo e talanoataki tiko kina edua na gone yalewa ni Natua,Wailevu West,Savusavu ka yacani goneyalewa qo o Menani ka Vasu ki na Koro vakaturaga ko Nalidi ena yasayasa vaka Ra. E Vakawatitaki na goneyalewa qo ena koro ko Narailagi,Seaqaqa ka dua kina na luvedrau gonetagane rairai vinaka sara.
E a mai kacivi na nona bula na goneyalewa qo vua na tamada mai lagi ena mua ni yabaki qo,rau sa biu tu mai na Veitamani ka se qai yabaki 2 walega tiko ga o gone.Goneyalewa totoka qai yalo vinaka,dau veikauwaitaki talega. Na i talanoa ga ni nona mai bula voli ena noda vuravura lomani ni bera ni mai yaco na veikacivi vua na Tamada mai lagi.
E rawa ni rogoca na sere qo ena Vitifm 92.fm/92.2fm/92.6fm
VITIFM E KAMICA QAI KACHI!


text:
Vakatutu ni Veivosaki
●○○ IMATAI NI VEISIKO
Taro: Na cava e yaco nida mate?
Tikinivolatabu: Dvu 9:5a
Vakatutu: E tiko nodra inuinui na mate?
○●○ IMATAI NI VEISIKOVI LESU
Taro: E tiko nodra inuinui na mate?
Tikinivolatabu: Jop 14:14, 15
Vakatutu: Ena vakacava na bula ni vakaturi ira na wekada lomani na Kalou?
○○● IKARUA NI VEISIKOVI LESU
Taro: Ena vakacava na bula ni vakaturi ira na wekada lomani na Kalou?
Tikinivolatabu: Ais 32:18
Vakatutu: Na sala cava ena kauta mai kina na Kalou e vuravura na vakacegu?


text:
Vakatotomuri Jiova—Ni Dauveivakayaloqaqataki
“Me vakacaucautaki na Kalou . . . e vakayaloqaqataki keda ena veika dredre kece.”—2 KOR. 1:3, 4, vmr.
1. Na cava e tukuna o Jiova ni oti ga na veivorati mai Iteni?
GAUNA e valavala ca kina na kawatamata, e vakaraitaka o Jiova ni o koya duadua ga e dau veivakayaloqaqataki. Ni oti na veivorati mai Iteni, e vakaraitaka vei ira na kawa i Atama na vuna mera yaloqaqa kina, ni se rawa nira vakabulai. Ni sa kilai na vosa ni yalayala ena Vakatekivu 3:15, qo e vakarautaka na inuinui vua na kawatamata ni na qai vakarusai na “gata makawa,” oya o Setani na Tevoro kei na nona cakacaka kece.—Vkta. 12:9; 1 Joni 3:8.
O JIOVA E VAKAYALOQAQATAKI IRA ENA GAUNA MAKAWA
2. E vakayaloqaqataki Noa vakacava o Jiova?
2 A bula o Noa na dauveiqaravi i Jiova ena dua na vuravura ivakarau ca, eratou qaravi Jiova duadua ga na nona vuvale. Ni takalevu ena gauna ya na itovo kaukaua kei na veiyacovi vakasisila, a rawa ni yalolailai o Noa. (Vkte. 6:4, 5, 11; Juta 6). Ia na ka e tukuna vua o Jiova a vakayaloqaqataki koya me vosota tiko na nona ‘lako vata kei na Kalou.’ (Vkte. ) E tukuna ni na vakarusa na vuravura ca ena gauna ya, e vakavulici Noa tale ga ena ka me cakava me bula kina nona vuvale. ( 6:9Vkte. 6:13-18) E vakadinadinataka o Noa ni dau veivakayaloqaqataki o Jiova.
3. E vakayaloqaqataki vakacava o Josua? (Raica na imatai ni iyaloyalo.)
3 Toso na gauna, e dua na itavi levu e lesi vei Josua, oya me vakatikori ira na tamata ni Kalou ena Vanua Yalataki. Qo e okati kina nodra ravuti na mataivalu qaqa ni veimatanitu era tawana tu na vanua ya. E tiko na vuna vinaka me lomaleqa kina o Josua. Ni kila qori o Jiova, e vakaroti Mosese me vakadeitaki koya. E kaya o Jiova: “Lesi Josua, vakayaloqaqataki koya qai uqeti koya, ni o koya ga ena takoso yani e matadra na tamata qo, o koya tale ga ena vakavuna mera taukena na vanua o na raica.” (Vkru. 3:28) Ni bera ni lako o Josua, e vakayaloqaqataki koya o Jiova ni kaya: “Au a sega ni vakaroti iko? Mo yaloqaqa mo kaukaua. Mo kua ni domobula se rere ni tokoni iko o Jiova na nomu Kalou ena vanua kece o lakova.” (Josua 1:1, 9) Sa bau veivakayaloqaqataki dina!
4, 5. (a) Na cava e tukuna o Jiova me uqeti ira na nona tamata ena gauna makawa? (b) E vakayaloqaqataki Luvena vakacava o Jiova?
4 O Jiova e sega ni dau vakayaloqaqataki ira yadudua ga na nona dauveiqaravi, e dau uqeti ira tale ga vakailawalawa. Na vosa vakaparofisai qo a rawa ni vakacegui ira na Jiu era vesu tu mai Papiloni, e kaya o Jiova: “Mo kua ni rere niu tokoni iko. Kua ni taqaya niu nomu Kalou. Au na vakaukauataki iko, io, au na vukei iko, au na tokoni iko ena ligaqu imatau daudina.” (Aisea 41:10) Qori tale ga na ka era vakayaloqaqataki kina na lotu vaKarisito taumada, vaka kina nikua.—Wilika 2 Korinica 1:3, 4.
5 A vakayaloqaqataki Jisu mada ga o Tamana. Ena gauna e papitaiso kina, e rogoca e dua na domo mai lomalagi ni kaya: “Qo na Luvequ lomani, au vakadonuya.” (Maciu 3:17) A vakayaloqaqataki Jisu sara ga na vosa qori ena gauna kece ni nona cakacaka vakaitalatala!
VEIVAKAYALOQAQATAKI O JISU
6. E veivakayaloqaqataki vakacava na vosa vakatautauvata ni taledi?
6 E ucui Tamana vinaka o Jisu. E veivakayaloqaqataki na nona vosa vakatautauvata ni taledi ena parofisai me baleta na ivakataotioti ni veika vakavuravura. E rokovi ratou na nona dauveiqaravi yalodina na turaga, ni kaya: “Vinaka vakalevu. O iko na dauveiqaravi vinaka qai yalodina! O a dina ena ka lailai. Au na lesia mo lewa e levu tale na ka. Mo marau vata kei na nomu turaga.” (Maciu 25:21, 23) E veivakayaloqaqataki dina qori meda qaravi Jiova tiko ga ena yalodina!
7. E vakayaloqaqataki ratou vakacava na nona yapositolo o Jisu, vakabibi o Pita?
7 Eratou dau veibataka na yapositolo se o cei e levu duadua. Ia e vosovoso o Jisu ni uqeti ratou me ratou yalomalumalumu, me ratou dauveiqaravi, kua ni viavia boso. (Luke 22:24-26) O Pita mada ga e dau vakararawataki Jisu vakavica. (Maciu 16:21-23; 26:31-35, 75) A sega ni cati Pita, e vakayaloqaqataki koya ga qai lesi koya me vakayaloqaqataki ratou na kena vo.—Joni 21:16.
VEIVAKAYALOQAQATAKI ENA GAUNA MAKAWA
8. E vakayaloqaqataki ira vakacava na turaganivalu kei ira na lewe i Juta o Esekaia?
8 Ni bera ni bula e vuravura na Luvei Jiova, me ivakaraitaki uasivi tale ga 2 Veigauna 32:6-8.ni veivakayaloqaqataki, era dau kauaitaka na dausokalou yalodina na bibi ni veivakayaloqaqataki. Nira vakarerei Esekaia o ira na kai Asiria, e kacivi ira na turaganivalu kei ira na lewe i Juta me vakayaloqaqataki ira. “Era yaloqaqa sara ga na lewenivanua ena [nona] vosa.”—Wilika
9. Na cava eda vulica ena ivola i Jope me baleta na veivakayaloqaqataki?
9 A vakavulica o Jope vei ratou na “dauveivakacegui vakatuburarawa” na bibi ni veivakayaloqaqataki. E tukuna ke ratou a tu ena kena ituvaki, a rawa ni ‘vakaukauataki ratou na vosa ni gusuna, kei na veivakacegui ni tebenigusuna ena seavu kina na nodratou rarawa.’ (Jope 16:1-5) E muri, sa qai vakayaloqaqataki Jope o Ilaiu, vaka kina o Jiova.—Jope 33:24, 25; 36:1, 11; 42:7, 10.
10, 11. (a) Na cava me vakayaloqaqataki kina na luvei Jefica? (b) O cei tale ga nikua mera vakayaloqaqataki?
10 Dua tale na ivakaraitaki ena gauna makawa o luvei Jefica, a vinakata sara tu ga na veivakayaloqaqataki. Ni bera ni lai valuti ira na Amoni na Turaganilewa o Jefica, e bubuluitaka ke solia vua o Jiova na qaqa, o koya ena mai tavaki koya e liu ena solia vei Jiova me veiqaravi ena nona vale. Qori sara ga na ka e qai cakava na luvena yalewa, na luvena duabau, ni mai tavaki koya me rau marautaka vata na qaqa. Dua na ka na mosi ni lomai Jefica. Ia e dina tiko ga ena nona bubului, mani talai luvena i Sailo me veiqaravi ena valeniveitavaki ena nona bula taucoko.—Dvei. 11:30-35.
11 A sega ni rawarawa qo vei Jefica, a rairai sega ni rawarawa tale ga vei luvena yalewa, ni a tokona na vakatulewa i tamana. (Dvei. 11:36, 37) A kila ni na sega ni vakawati, vakaluveni, sa na sega tale ga ni maroroya na yaca ni vuvale kei na nodratou ivotavota. E vinakati sara ga ena gauna ya me vakacegui, me vakayaloqaqataki tale ga. E kaya na iVolatabu: “E kena ivalavala gona e Isireli: Mera lako e veiyabaki na goneyalewa ni Isireli mera vakacaucautaka na luvena yalewa o Jefica na turaga ni Kiliati, oya me va na siga ena dua na yabaki.” (Dvei. 11:39, 40) Vakacava meda dau vakavinavinakataki ira tale ga na lotu vaKarisito dawai nira vakayagataka nodra gauna mera kauaitaka kina vakalevu “na veika ni Turaga.”—1 Kor. 7:32-35.
RATOU VEIVAKAYALOQAQATAKI NA YAPOSITOLO
12, 13. E vakayaloqaqataki ira vakacava na tacina o Pita?
12 Na bogi ni bera ni mate o Jisu, e kaya vei Pita: “Saimoni, Saimoni, raica! E vakaraitaka o Setani ni vinakata me tauvuloni kemudou kece me vaka na witi. Ia au sa masulaki iko oti me kua ni malumalumu nomu vakabauta, o iko, ni o sa lesu ga mai, vakaukauataki ira na tacimu.”—Luke 22:31, 32.
13 E vakaraitaka o Pita ni dua na duru ni ivavakoso ena imatai ni senitiuri. (Kala. 2:9) Na nona ivakaraitaki e vakayaloqaqataki ira na tacina ena siga ni Penitiko, vaka kina ni oti ya. Ni vakarau cava na nona cakacaka vakaitalatala, a volavola vei ira na nona itokani lotu vaKarisito. E vakamacalataka na vuna, ni kaya: “Au vola yani vei kemuni e vica wale na ka me uqeti kemuni, me ivakadinadina dei tale ga ni qo dina na loloma soli wale ni Kalou vei kemuni moni tudei kina.” (1 Pita 5:12) Na ivola uqeti vakalou qori e ivurevure ni veivakayaloqaqataki vei ira na lotu vaKarisito ena gauna ya me yacova mai nikua. Eda vinakata sara ga na veivakayaloqaqataki va qori nida waraka tiko me vakayacori na yalayala i Jiova!—2 Pita 3:13.
14, 15. E ivurevure ni veivakayaloqaqataki vakacava na ivola i Joni me vica vata na senitiuri?
14 Na yapositolo tale ga o Joni e dua na duru ni ivavakoso ena imatai ni senitiuri. Na vakasakiti ni ka e volatukutukutaka ena nona Kosipeli me baleta na cakacaka vakaitalatala i Jisu, e ivurevure ni veivakayaloqaqataki vei ira na lotu vaKarisito me vica vata na senitiuri me yacova mai nikua. Na nona Kosipeli duadua ga e volai kina na ka e cavuta o Jisu me baleta na loloma, ni kedra ivakatakilakila na nona tisaipeli dina.—Wilika Joni 13:34, 35.
15 E volai tale ga ena vo ni tolu na ivola i Joni eso tale na iyau vakayalo. Nida bikai ena revurevu ni ivalavala ca, vakacava eda vakacegui nida wilika ni “vakasavasavataki keda mai na noda ivalavala ca kece na dra i Jisu”? (1 Joni 1:7) Ke beitaki keda tiko ga na lomada, vakacava eda dau vakavinavinaka se tuturu na wainimatada nida wilika ni “uasivia na lomada na Kalou”? (1 Joni 3:20) O Joni duadua ga e vola ni “Kalou ga na loloma.” (1 Joni 4:8, 16) Na ikarua kei na ikatolu ni nona ivola e vakacaucautaki ira na lotu vaKarisito era “muria tiko [ga] na ka dina.”—2 Joni 4; 3 Joni 3, 4.
16, 17. Na cava e tukuna na yapositolo o Paula vei ira na lotu vaKarisito taumada?
16 Ena imatai ni senitiuri, kena irairai ni yapositolo ga o Paula e dau vakayaloqaqataki ira vakalevu na tacina. Ena nodra gauna na lotu vaKarisito taumada, kena irairai ni levu vei ratou na yapositolo eratou tiko ga e Jerusalemi, Caka. 8:14; 15:2) O ira na lotu vaKarisito e Jutia era dau wasea na itukutuku me baleti Karisito vei ira e kea nira vakabauta ga e dua na Kalou ena nodra veivakamuai na lotu vakaJiu. Ia na yalo tabu e tala na yapositolo o Paula me vunau vei ira na veimatanitu e veiliutaki kina na matanitu o Kirisi kei Roma, ni levu na kalou era qarava.—Kala. 2:7-9; 1 Tim. 2:7.na vanua e dau tiko kina na ilawalawa dauvakatulewa. (
17 E lakova o Paula na veivanua e kilai nikua me o Taki, Kirisi kei Itali me tauyavu kina na ivavakoso lotu vaKarisito era sega ni Jiu. O ira na tavuki vou mera lotu vaKarisito qo era “vakararawataki vei ira [era] kaivata” ra qai vinakata mera vakayaloqaqataki. (1 Ces. 2:14) Rauta na yabaki 50 G.V., e vola o Paula ina ivavakoso vou e Cesalonaika: “Keitou dau vakavinavinaka vua na Kalou ni keitou cavuti kemuni kece ena masu, ni keitou dau nanuma na nomuni cakacaka ena vakabauta, nomuni sasaga kece e yavutaki ena loloma, kei na nomuni vosota.” (1 Ces. 1:2, 3) E vakamasuti ira tale ga mera dau veivakayaloqaqataki, ni kaya: “Moni veivakayaloqaqataki tiko, moni veivakauqeti.”—1 Ces. 5:11.
DAU VEIVAKAYALOQAQATAKI NA ILAWALAWA DAUVAKATULEWA
18. Eratou vakayaloqaqataki Filipi vakacava na lewe ni ilawalawa dauvakatulewa?
18 E dau ivurevure ni veivakayaloqaqataki na ilawalawa dauvakatulewa ena imatai ni senitiuri vei ira na liu tiko ena ivavakoso kei ira na vo ni lotu vaKarisito. Ni vunautaki Karisito o Filipi na dauvunau vei ira na kai Samaria, eratou tokoni koya na lewe ni ilawalawa dauvakatulewa. Eratou tala e rua, o Pita kei Joni me rau masulaki ira na tisaipeli vou me sobuti ira na yalo tabu. (Caka. 8:5, 14-17) Sa na vakayaloqaqataki mada ga o Filipi kei ira na tavuki mai, ena nodratou veitokoni na lewe ni ilawalawa dauvakatulewa!
19. Na cava e yaco ina ivavakoso taumada ni wiliki na ivola ni ilawalawa dauvakatulewa?
19 Toso na gauna, e vinakati me vakatulewataka na ilawalawa dauvakatulewa ke dodonu mera cili na lotu vaKarisito mai na veimatanitu, me vaka e vakaroti vei ira na Jiu ena Lawa e vola o Mosese. (Caka. 15:1, 2) Ni ratou veivosakitaka oti na Vosa ni Kalou salavata kei na veidusimaki ni yalo tabu, eratou vakatulewataka ni sega ni dodonu me muri, ratou vola tale ga na kena macala ina veivavakoso. Eratou talai ina ivavakoso na mata ni ilawalawa dauvakatulewa mera veisoliyaka na ivola. Cava e yaco? “Nira wilika oti, era marautaka vakalevu na veivakauqeti.”—Caka. 15:27-32.
20. (a) E dau veivakayaloqaqataki vakacava na iLawalawa Dauvakatulewa nikua? (b) Na taro cava ena saumi ena ulutaga tarava?
20 Nikua, na iLawalawa Dauvakatulewa e dau vakayaloqaqataki ira na lewenivuvale e Peceli, ira na veiqaravi lavotaki vakatabakidua, kei ira kece na mataveitacini lotu vaKarisito dina. Dua na ka nodra marautaka na tacida na veivakayaloqaqataki qori, me vaka ga ena imatai ni senitiuri! Kena ikuri, ena 2015 e vakarautaka na iLawalawa Dauvakatulewa na brochure Mo Lesu Vei Jiova, e vakadinadinataki ni ivurevure ni veivakayaloqaqataki vei ira e levu e veiyasa i vuravura. Kena ibalebale qo mera vakatotomuri Jiova ga o ira na lesi ena isoqosoqo mera dau veivakayaloqaqataki? Ena saumi qori ena ulutaga tarava.


text:
29 Era soqona kece na nodra mataivalu na kai Filisitia+ e Efeki, nira keba tiko na Isireli volekata na mataniwai mai Jesirieli.+2 Era lako yani na nodra turaga na kai Filisitia kei na nodra vica vata na drau kei na vica vata na udolu, e muri tiko yani o Tevita kei ira na nona tamata, vaka kina o Akisi.+3 Ia era kaya na nodra turaga na kai Filisitia: “Na cava era cakava tiko eke na Iperiu qo?” E kaya o Akisi vei ira na nodra turaga na kai Filisitia: “Qo o Tevita na tamata nei Tui Saula e Isireli, keirau tiko vata me dua na yabaki se sivia.+ Au sega ni raica vua e dua na ka ca ena siga e dro mai kina vei au me yacova nikua.”4 Era qai cudruvi koya na nodra turaga na kai Filisitia, era tukuna vua: “Mo vakasuka na tamata.+ Mo tukuna vua me lako ina vanua o lesi koya kina. Me kua ni lako vata kei keimami ena ivalu, me kua ni vorati keimami ena gauna ni vala.+ Na cava me kauta me vakayalovinakataki kina na nona turaga, na uludra na noda tamata?5 Sega ni o Tevita ga qo era lagata nira meke, era kaya:‘E vakamatea o Saula e vica na udolu,Ia o Tevita e oba vakaoba’?”+6 E kacivi Tevita sara o Akisi,+ e kaya vua: “Me vaka ni bula dina tiko o Jiova, o tamata yalododonu, au vinakata mo lako ina ivalu kei na noqu mataivalu,+ niu sega ni raica vei iko e dua na ka ca ena siga o lako mai kina vei au me yacova nikua.+ Ia era sega ni nuitaki iko na turaga.+7 Mo lesu mada ena vakacegu, mo kua ni cakava e dua na ka me vakararawataki ira na turaga ni Filisitia.”8 E kaya vei Akisi o Tevita: “Baleta, na cava au cakava? Na cala cava o raica vua na nomuni tamata ena siga au lako mai kina me yacova nikua? Na cava meu kua ni tomani kemuni kina meu valuti ira na kena meca na noqu turaga na tui?”9 E kaya o Akisi vei Tevita: “Au kila ni o vinaka sara me vaka ga e dua na agilosi ni Kalou.+ Ia era kaya na turaga ni Filisitia, ‘Me kua ni tomani keda o koya ena ivalu.’10 Ia mo sou ena mataka kei ira na dauveiqaravi ni nomu turaga oni lako vata mai, dou yadra vakamataka, dou biubiu sara ni sa rarama.”11 E sou sara vakamataka o Tevita kei ira na nona tamata mera lesu ina nodra vanua na kai Filisitia, ia era lako cake na kai Filisitia i Jesirieli.+
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)


text:
1 Samuela
Chapter 5
Era sa kauta na Kato ni Kalou mai Apenisa ki Asitoti o ira na Filisitia.
2 Era sa kauta mai na Kato ni Kalou, ki na vale nei Takoni a sa mai tu vata kei Takoni.
3 Ni ra sa yadra mai ena mataka na kai Asitoti, era sa raica ni sa cuva vakatobuicu tu o Takoni ena mata ni Kato ni Kalou. Era sa vakaduri Takoni cake tale ena kena i tutu makawa na tamata.
4 Ni ra sa yadra tale mai ena mataka ka tarava, sa cuva vakatobuicu tale tu o Takoni ena mata ni Kato ni Kalou. Oqo ga sa kamusu sara na uluna mai na yagona kei na ligana ruarua. Sa tu duadua ga na yagona.
5 O koya oqo, o ira na bete levu vei Takoni kei ira na daulako mai ki na vale nei Takoni, era sa sega ni butuka tale na vanua o ya me yacova na siga oqo.
6 Sa tarai ira tiko vakabibi na kai Asitoti na liga i Jiova. Sa ravuti ira ka vakatauva vei ira na soso ca. Vei ira e Asitoti kei na veivanua vakavolivolita.
7 Ni ra sa raica na kai Asitoti oqo. Era sa tukuna: "Na kato ni Kalou me kua ni tiko vata kei keda. Na liga ni Kalou sa rui tarai keda kina na ka e ca sara, sa vaka talega kina vei Takoni na noda kalou."
8 Era sa vakasoqoni vata na turaga kece e Filisitia ka tukuna, "Na cava me da cakava ki na Kato ni nodra Kalou na Isireli?" Era sa tukuna, "Me kau na Kato ni Kalou ki Kaca." Era sa qai kauta tani na "Kato ni Kalou" ni Isireli.
9 Sa yaco ni ra sa kauta tani na Kato ni Kalou, na liga i Jiova sa tara yani na koro ka sa yaco kina e dua na veivakarusai levu; era sa samuti na tagane ena koro, ruarua na qase kei na gone, sa tarai ira talega na bo ca ka boi ca.
10 Era sa vakauta sara na Kato ni Kalou ki Ekironi, sa qai yaco me kau ki Ekironi na Kato ni Kalou. Era sa tagi vakalevu na kai Ekironi ka tukuna, "Era sa kauta mai na Kato ni Kalou ni Isireli" me mai vakamatei keimami kei ira kece na tamata!"
11 Era sa lako ka vakasoqoni ira kece na turaga ni Filisitia ka tukuna, "Me vakau lesu na Kato ni Kalou ni Isireli ki na kena vanua, me kakua kina ni vakamatei keimami kei ira kece oqo," sa dua na veivakarusai levu sa yaco ena veikorokoro; sa kaukauwa sara na liga ni Kalou vei ira.
12 O ira sa sega ni mate, sa tarai ira na vidikoso lelevu, ka sa lako cake tikoga ki lomalagi na nodra tagi na tamata.


text:
1 Samuela
Chapter 13
Sa lewa o Saula me dua na yabaki; ni sa lewa tiko me rua na yabaki e Isireli,
2 Sa digitaka o Saula me nona e tolu na udolu na Isireli. E rua na udolu sa tiko vata kei Saula mai Mitimasi kei na veiulunivanua kei Peceli, kei na dua na udolu era sa tiko vata kei Jonacani mai Kipea e Penijamini. Na kena vo ni tamata sa vakatala lesu o Saula ki na nodra dui tikotiko.
3 Sa valuta na nodra i tikotiko na Filisitia o Jonacani e Kipa, ka e ra rogoca na Filisitia. Sa uvuca o Saula na davui ena vanua taucoko e Isireli ka vakarogoya, "Me ra rogoca na Iperiu!"
4 Era sa rogoca kece na Isireli ni o Saula sa valuta na nodra i tikotiko na Filisitia ka sa yaco me ra ca na Isireli vei ira na Filisitia. Era sa kacivi kece na tamata ki vei Saula mai Kilikali.
5 Era sa soqoni vata na Filisitia me vala kei ira na Isireli, e tolusagavulu na udolu na qiqi ni valu, e ono na udolu na vodo ose kei ira na tamata sa vaka na mata ni nuku na kedra i wiliwili. Era sa lako cake mai ki Mitimasi ena tokalau kei Beki- Aveni.
6 Ni ra sa raica na ka oqo o ira na Isireli ka kila ni ra na leqa, (ni ra sa taqaya) era sa vuni na tamata ena vei qara vatu kei na vei lalaqa kecega sa kune ena veivatu.
7 Eso vei ira na Iperiu era sa takosova sara na Joritani ki na vanua nei Kata kei Kiliati. O Saula e se tiko ga e Kilikali kei ira kece sa muri koya era sa sautaninini tikoga.
8 Era sa wawa tiko me vitu na siga me vaka na vosa i Samuela. E se sega tikoga ni yaco mai o Samuela. Sa sega ni lako mai ki Kilikali o Samuela ka era sa veidroyaki na tamata mai vua.
9 Sa tukuna o Saula, "Me kau mai vei au nai soro kama kei nai soro ni veivinakati." Sa vakacabora sara nai soro kama.
10 Sa qai yaco ni sa vakacabora oti nai soro kama, sa qai yaco mai o Samuela ka sa lako sara yani o Saula me sotavi koya ka me kidavaki koya.
11 Sa vosa mai o Samuela, "Na cava o sa cakava?" Sa sauma mai o Saula, "Ni'u sa raici ira na tamata ni ra sa veidroyaki ka ni o sa sega talega ni lako mai ena gauna sa lokuci, era sa soqoni vata talega mai na Filisitia e Mitimasi,
12 "Au sa tukuna kina, 'Ni o ira na Filisitia era na lako sobu mai vei au e Kilikali, ka au se sega talega ni vakamamasu vei Jiova,' oqo sa vesuki au me'u vakacabora nai soro kama."
13 Sa vosa o Samuela vei Saula, "O sa cakacaka vaka na lialia. O sa sega ni maroroya nai vakaro ni Kalou o Jiova, me vaka ni sa solia oti vei iko. Oqo na Kalou sa dodonu me vakadeitaka na nomu matanitu e Isireli me sega ni mudu.
14 "Oqo, na nomu vakatulewa sa na mai cava. O Jiova sa vakasaqara oti e dua me vaka sara ga na yalona, ka sa vakaroti koya o Jiova me sa noda i liuliu na nona tamata, baleta ni o sa sega ni maroroya na veika sa vakarota vei iko o Jiova."
15 Sa tucake o Samuela ka lako cake mai Kilikali ki Kipea e Penijamini. Sa wiliki ira na tamata o Saula, era sa tiko vata kei koya e ono na drau na tamata.
16 O Saula kei Jonacani kei ira sa vo tiko mai Kipea e Penijamini. O ira na Filisitia era sa tiko e Mitimasi.
17 Era sa lako mai na meca ena nodra i tikotiko na Filisitia ena tolu nai lawalawa. Dua nai lawalawa era sa muria na sala ki Ofana ki na vanua nei Sueli,
18 e dua tale nai lawalawa era sa muria na sala ki Beci-Oroni ka dua tale nai lawalawa era sa muri na sala ki nai yalayala ni vanua e raica sobu yani na Buca kei Sebolimi vaka ki na vanua liwa.
19 Sa sega na dau ni kaukamea me kune e Isireli taucoko – ni ra sa tukuna tiko na Filisitia "De ra qai yavala na Iperiu ka bulia nai sele kei na moto."
20 Ia, o ira kece na Isireli, era sa dau lako sobu ki Filisitia me vakagatari na nodra i sele kei na siviyara, nai matau kei na i sele i koti;
21 Sa dau kena i sau ni vagatai ni yaya e onosagavulu na sede nai yaya lelevu ka tolusagavulu na sede nai yaya lailai.
22 Ni sa yaco mai na siga ni valu – sa sega tu nai sele se moto ena ligadra na tamata i Saula kei Jonacani, sa tiko ga vei Saula kei Jonacani na luvena.
23 O ira nai valu nei Filisitia era sa lako yani ki nai tatakoso kei Mitimasi.


text:
YADRA! Julai 2015 | O Dau Lewa Vinaka Nomu Bula?
Sa lewai tu ga vei iko na ka kece? Raica mada na veika mo cakava mo lewa tale kina nomu bula.
ULUTAGA LEVU
O Dau Lewa Vinaka Nomu Bula?
Me kua ni yalana na veika o cakava ena nomu bula eso na ituvaki tawanamaki.
ULUTAGA LEVU
iTuvaki Dredre: Sega ni Lewai Rawa
Va na vakatutu e rawa ni vukei iko ke o sega ni lewa rawa eso na ka e yaco ina nomu bula.
ULUTAGA LEVU
iTuvaki Dredre: Sivia na ka e Vinakati Vei Iko
Ke o nanuma mo sa cakava ga vakadua na ka kece, ena rairai sega ni dua na ka e caka rawa. Ka mo cakava ni o lomaocaoca?
ULUTAGA LEVU
iTuvaki Dredre: Rai Cala
O dau lomaocaoca, cudru, se rarawa? So na ivukevuke o rawa ni muria ni yacovi iko na veika qori.
ULUTAGA LEVU
O Rawa ni Lewa Vinaka Nomu Bula?
De o nanuma ni dredre mo lewa vinaka nomu bula, ia e sega.
VANUA KEI NA LEWENA
Veisiko i Mongolia
Na “Vanua ni Lomalagi Karakarawa” e nodra itikotiko na lewenivanua era dau veitokiyaki, ia e veivakurabuitaki na nodra ivakarau ni veikauaitaki.
IVAKASALA INA VUVALE
Ni Tini Koso na Veibuku
O na rawa ni marau tale vakacava ni tini koso nomu veibuku, qai mosimosi dina?
NA RAI NI IVOLATABU
Cakacaka
E bibi na cakacaka o cakava?
Ka Mo Kila me Baleta na Malaria
O rawa ni taqomaka nomu bula ke o tiko se sikova na vanua e dau veitauvi kina na malaria.
BULA VAKAIDEWADEWA SE BULI?
Na Galegale ni Korokotaile
E vakatolutaki nona ikati ni vakatauvatani kei na laione kei na taika, ia e uasivi nona dau vakila na ka ni vakatauvatani kei na vusoniligada. Ena sala cava?
So Tale na Ka
Ena Rawa ni Oti na Noqu Rarawa?
Vulica na ka mo cakava ni o rarawa.
Kua ni Butako
Na cava na rai ni Kalou me baleta na butako? Wilika na Lako Yani 20:15. Sarava na vidio qai vulica e levu na ka kei Kelepi.


text:
Feperueri 10-16
VAKATEKIVU 15-17
Sere 39 kei na Masu
iTekivu ni iVakamacala (1 min.)
IYAU MAI NA VOSA NI KALOU
“Vuna e Veisautaka Kina o Jiova na Yaca i Eparaama kei Serai”: (10 min.)
Vte 17:1—E sega ni uasivi o Eparaama, ia e vakaraitaka ni yalododonu (it-1 817)
Vte 17:3-5—E veisau na yaca i Eparaama me o Eparama (it-1 31 ¶1)
Vte 17:15, 16—E veisau na yaca i Serai me o Sera (w09 1/2 13)
-
Vakekeli ena Vosa ni Kalou: (10 min.)
Vte 15:13, 14—Gauna cava e tekivu kina na 400 na yabaki ni nodra vakararawataki na kawa i Eparaama, e oti ena gauna cava? (it-1 460-461)
Vte 15:16—Sala cava era lesu kina i Kenani na kawa i Eparama “ena ikava ni itabatamata”? (it-1 778 ¶4)
Na iyau vakayalo cava o vulica me baleti Jiova ena wili iVolatabu ni macawa qo, dua na ka ena yaga ena cakacaka vakavunau, se dua tale na ka o vulica?
-
Wili iVolatabu: (Me kua ni sivia na 4 na miniti) Vte 15:1-21 (th lesoni 10)
GUMATUA ENA CAKACAKA VAKAITALATALA
Vidio ni iMatai ni Veisiko: (4 min.) Mera vakaitavi na vakarorogo. Me saravi na vidio, oti qai taroga: E vakayagataka vinaka vakacava o dautukutuku na taro? E veivakavulici vakacava ni vakayagataka na vakatautauvata?
iMatai ni Veisiko: (Me kua ni sivia na 3 na miniti) Tekivu ni o vakayagataka na vakatutu ni veivosaki. Tukuna o itaukeinivale e dua na iulubale e matau ena yalava. (th lesoni 3)
iMatai ni Veisiko: (Me kua ni sivia na 5 na miniti) Tekivu ni o vakayagataka na vakatutu ni veivosaki. Oti qai solia na brochure iTukutuku Vinaka, me tauyavu sara na vuli iVolatabu ena lesoni 3. (th lesoni 6)
NODA BULA VAKARISITO
“Sala me Dei Kina na Vakawati”: (15 min.) Mera vakaitavi na vakarorogo. Me saravi na vidio Me Kaukaua Tiko ga na iVau ni Vakawati.
Vuli iVolatabu ni iVavakoso: (30 min.) jy wase 103
iTinitini ni iVakamacala (Me kua ni sivia na 3 na miniti)
Sere 92 kei na Masu


text:
“Volia na ka Dina Mo Kua ni Volitaka”
“Mo volia na ka dina mo kua ni volitaka, vaka kina na vuku, na ivakavuvuli, kei na yalomatua.”—VKAI. 23:23.
1, 2. (a) Na cava na noda iyau mareqeti duadua? (b) Na ka dina cava eda mareqeta, na vuna? (Raica na imatai ni iyaloyalo.)
NA CAVA na nomu iyau mareqeti duadua? O na via sosomitaka kei na dua na ka e sega soti ni yaga? Nida dauveiqaravi yalayala i Jiova, e noda iyau mareqeti duadua na noda veiwekani kei koya. Eda na sega sara ga ni via sosomitaka kei na dua tale na ka. Eda mareqeta tale ga na ka dina vakaivolatabu nida veivolekati kina kei Jiova.—Kolo. 1:9, 10.
2 Vakasamataka na levu ni ka e vakavulica vei keda na Dauniveivakavulici Levu ena nona Vosa na iVolatabu! E vakaraitaka na bibi ni yacana, na nona itovo talei, kei na uasivi ni ka e rawati ena ivoli ni solia na Luvena ena levu ni nona lomani keda. E vakavulici keda me baleta na Matanitu vakaMesaia qai yalataka na inuinui ni bula i lomalagi vei ira na lumuti kei na bula e vuravura vei ira na ‘so tale na sipi.’ (Joni 10:16) E vakaraitaka tale ga na itovo meda bulataka. Eda mareqeta vakalevu na ka dina nida veivolekati kina kei na Dauveibuli, e vakainaki tale ga noda bula.
3. E rawa ni voli ena ilavo na ka dina?
Caka. 8:18-20) Ia na cava na ibalebale ni kena tukuni meda “Volia na ka dina”?3 O Jiova e Kalou lomasavu ni solia na Luvena me rawa nida rawata na bula. E sega ni bureitaka na ka vinaka vei ira na via kila na ka dina. E kila na Kalou nida sega ni rawa ni volia ena ilavo na ka dina. Ni saga mada ga e dua na turaga o Saimoni me volia vei Pita na kaukaua ni yalo tabu, e cudruvi koya o Pita: “Mo drau rusa vata mada ga kei na nomu siliva, ni o nanuma ni o rawa ni volia na isolisoli wale ni Kalou ena ilavo.” (
IBALEBALE NI NODA “VOLIA NA KA DINA”
4. Na cava eda na vulica me baleta na ka dina?
4 Wilika Vosa Vakaibalebale 23:23. E vinakati na sasaga meda kila na ka dina ena Vosa ni Kalou. Eda na yalorawarawa gona ni vakuai keda ena ka kece me rawa nida kila. E vakaraitaka o koya e vola na Vosa Vakaibalebale ni bibi meda qaqarauni meda kua ni “volitaka” se biuta na ka dina eda sa “volia” se “rawata.” Meda veivosakitaka mada na ibalebale ni noda “volia” na ka dina kei na veika eda na rawa ni vakuai keda kina. Eda na mareqeta kina vakalevu na ka dina, ena uqeti keda tale ga meda kua vakadua ni “volitaka.” Eda na raica tale ga ni sega ni matewale noda vakuai keda ena vuku ni ka dina.
5, 6. (a) Na cava na ibalebale ni noda volia na ka dina? Vakatauvatana. (b) E yaga vakacava na ka dina?
5 E vinakati na sasaga ke soli wale mada ga e dua na ka. Na vosa vakaIperiu e vakadewataki me “volia” ena Vosa Vakaibalebale 23:23 e kena ibalebale tale ga na “rawata.” Na vosa ruarua qori e dusia ni vinakati na sasaga, oya noda vakuai keda meda rawata e dua na ka mareqeti. Qo e dua na kena ivakatautauvata me matata vei keda. Kaya mada ke soli wale na jaina ena makete. Vakacava ena tutu ga e basika vakasauri e vale na jaina qori? Sega. Eda na sasaga ina makete meda lai kauta mai. E soli wale na jaina, ia se vinakati tiko ga noda sasaga kei na gauna meda gole ina makete. E va tale ga qori noda kila na ka dina, e sega ni voli ena ilavo ia e vinakati kina na sasaga.
6 Wilika Aisea 55:1-3. Na vosa i Jiova e vola o Aisea e vakamatatataka eso na ka me baleta noda volia na ka dina. E vakatauvatana o Jiova na nona vosa ina wai, sucu kei na waini. E veivakacegui na ka dina me vaka noda gunuva na wai batabata e savasava. Na sucu e vakaukauataka na yagoda, e yaga tale ga ena nodra tubu na gone. Na ka dina ena Vosa i Jiova e vakaukauataki keda meda matua vakayalo. Na vosa i Jiova e vaka tale ga na waini. Ena sala cava? E tukuni ena iVolatabu ni waini e vakamarautaka na loma ni tamata. (Same 104:15) Ni tukuna gona o Jiova meda “volia na waini,” e vakadeitaka ni vakavu marau nida muria nona vosa. (Same 19:8) Na ivakatautauvata qo e vukei keda meda kila na yaga ni ka dina kei na noda bulataka! Na noda volia na ka dina e vinakati kina na sasaga. Meda dikeva mada e lima na ka eda na rairai vakuai keda kina meda volia na ka dina.
VAKUAI KEDA MEDA VOLIA NA KA DINA
7, 8. (a) Na cava e vinakati kina na gauna meda volia na ka dina? (b) E vakuai koya vakacava e dua na gonevuli me volia na ka dina, cava e qai yaco?
7 Gauna. E vinakati na gauna meda volia na ka dina. Oya meda rogoca na Efeso 5:15, 16 kei na ivakamacala e ra.) Me vakacava na levu ni gauna eda vakayagataka meda kila kina na yavu ni ivakavuvuli vakaivolatabu? Ena vakatau sara ga ena keda ituvaki yadua. E sega ni vakaiyalayala na ka meda vulica me baleta na vuku i Jiova, nona sala kei na nona cakacaka. (Roma 11:33) Na imatai ni itabataba ni Vale ni Vakatawa vakavalagi e vakatauvatana na ka dina kei na dua na “senikau lailai totoka.” E tukuni kina: “Kua ni nanuma ni dua ga na senikau ni ka dina. Ke a veirauti ga me dua, ke a sega ni so tale na kena ikuri. Kumukumuni tiko ga, vaqaqara tiko ga.” Meda taroga, ‘E vakacava na levu ni ka dina au sa kila?’ Nida bula tawamudu mada ga, ena levu tiko ga na ka meda vulica me baleti Jiova. Ia nikua, e bibi meda vakayagataka vinaka noda gauna meda volia se vulica kina e levu na ka dina. Dikeva mada nona ivakaraitaki e dua na goneyalewa e via kila sara ga na ka dina.itukutuku ni Matanitu ni Kalou, wilika na iVolatabu, ivola vakaivolatabu, vuli vakataki keda, vakavakarau kei na noda tiko ena soqoni. Ena vinakati meda “volia kece” na gauna, oya nida vakuai keda mai na veika e sega ni bibi. (Wilika
8 O Mariko * e goneyalewa ni Japani, e gole i Merika me lai vuli e Niu Yoka. A lewena voli e dua na lotu a tauyavu e Japani ena veiyabaki ni 1950. E sotavi Mariko e dua na tacida yalewa painia ni vunau yani e veivale, rau mani vuli iVolatabu. Na levu ni nona taleitaka na ka e vulica e kerea kina me vuli vakarua e veimacawa. E cakacaka vagauna, dau levu tale ga nona ka ni vuli ia e gole rawa ena soqoni. E vakuai koya ena so na soqo me volia kece na gauna qori me vulica kina na ka dina. Ni cakava na veiveisau, e totolo kina nona toso vakayalo mani papitaiso ena loma ga ni dua na yabaki. Oti e ono na vula sa painia sara, e painia tiko me yacova mai nikua.
9, 10. (a) Ena vakacava noda rai me baleta na rawaka vakayago nida volia na ka dina? (b) Tukuna na veika e vakuai koya kina e dua na goneyalewa, na cava e vakila kina?
9 Rawaka vakayago. Eda na rairai vakatulewataka meda biuta na cakacaka saulevu meda volia na ka dina. Ni sureti Pita kei Adriu o Jisu me rau “gonedau ni tamata,” erau mani “biuta na nodrau lawa.” (Maciu 4:18-20) E sega ni kena ibalebale ya mera biuta nodra cakacaka o ira kece na vulica na ka dina, ni tiko na nodra itavi vakalou. (1 Tim. 5:8) Ia na ka dina eda vulica me veisautaka noda rai me baleta na rawaka vakayago kei na ka meda vakaliuca. Qori sara ga na ka e vakamatatataka o Jisu, e kaya: “Kua ni kumuna e vuravura na nomu iyau . . . Ia mo kumuna na nomu iyau mai lomalagi.” (Maciu 6:19, 20) Dikeva mada nona ivakaraitaki e dua na goneyalewa.
10 E dau taleitaka o Maria na qito golf ni se bera mada ga ni vuli. E vinaka nona ivakarau ni qito ni sa vuli ena sekeneri, mani soli vua e dua na sikolasivi me vuli ena univesiti. E bibi vei Maria na qito qori, e nona isausau me kenadau kina ni ivurevure ni ilavo vinaka. Ia e qai vulica na iVolatabu, e taleitaka tale ga na veika e mai kila. Dua na ka nona marau ni veisautaka nona bula na ka dina. E kaya: “Na levu ga ni veisau au cakava ena noqu bula kei na noqu ivakarau ni rai meu muria na ivakatagedegede Maciu 6:24) E mani vakuai koya ena nona isausau vakayago me volia na ka dina. Sa painia tiko ena gauna qo qai marautaka nona bula, e kaya ni “bula marautaki duadua, e vakainaki tale ga.”vakaivolatabu, na levu tale ga ni noqu marau.” E liaca o Maria ni dredre me saga ruarua na rawaka vakayago kei na rawaka vakayalo. (
11. Na cava ena rairai yaco nida volia na ka dina?
11 iTokani kei ira na wekada. Ena rairai veisau na ivakarau ni noda veimaliwai kei ira na noda itokani se wekada nida bulataka na ka dina. Na vuna? E vakamacalataka qori o Jisu ni masulaki ratou nona imuri, e kaya: “Ni vakasavasavataki ratou ena ka dina, e ka dina na nomuni vosa.” (Joni 17:17) Ni tukuni “vakasavasavataki ratou” e kena ibalebale tale ga me ratou “duatani.” Nida bulataka na ka dina, sa na duatani sara na noda itovo vei ira e vuravura. Era na raica ni sa veisau na ka eda vakaliuca nida muria na ivakatagedegede vakaivolatabu. Eda sega ni via veileti kei ira noda itokani se vuvale, ia era na rairai sega ni taleitaki keda eso kei na ka dina eda vulica. Eda na sega ni kurabui ni tukuna o Jisu: “Era na meca ni tamata yadua na lewe sara ga ni nona vuvale.” (Maciu 10:36) Ia e vakadeitaka ni na uasivi na ka eda vakalougatataki kina ni vakatauvatani kei na veika eda vakuai keda kina.—Wilika Marika 10:28-30.
12. Na cava e sotava e dua na Jiu ni volia na ka dina?
12 E dua na daunibisinisi o Aaron, e Jiu. Ni se gone, e vulica ni tabu me cavuti na yaca ni Kalou. Ia e gu na lomana me kila na ka dina. Dua na tacida e vakaraitaka vua na kena biu vata na votu ena va na matanivola vakaIperiu ni yaca ni Kalou, e rawa ni cavuti qori me “Jiova.” Ena levu ni nona marau e gole i valenilotu me tukuna na ka e vulica vei ira na rapai. E nanuma sara ga nira na taleitaka nona sa kila na yaca ni Kalou, ia era kasiviti koya ra qai sevaki koya. E sega ni vinaka tale ga nona veimaliwai kei ratou nona vuvale. Ia e sega ni soro, e vulica tiko ga na ka dina, yaco sara me iVakadinadina i Jiova. E yalodina tiko ga ena vo ni nona bula. Me vakataki Aaron, eda na muria tiko ga na ka dina ke ra raici keda mada ga vakatani na noda vuvale se so tale.
13, 14. Eda na veisautaka vakacava noda rai kei na itovo meda volia na ka dina? Tukuna e dua na ivakaraitaki.
13 Rai kei na itovo dukadukali. Meda kila na ka dina qai bulataka na ivakatagedegede vakaivolatabu, e vinakati meda yalorawarawa ni veisautaka noda rai kei na itovo. Ni vakamacalataka na veisau qori o Pita, e kaya: “Me vaka na gone talairawarawa, ni kua ni muria tiko na gagadre ca a tu vei kemuni e liu ni oni a lecaika, ia . . . me savasava . . . na nomuni ivalavala kece.” (1 Pita 1:14, 15) E vinakati vei ira e Korinica mera cakava na veisau lelevu ni takalevu na itovo vakasisila. (1 Kor. 6:9-11) Levu tale ga nikua era biuta na itovo dukadukali mera volia na ka dina. E tukuna o Pita vei ira na lotu vaKarisito: “Sa rauta na gauna sa oti, oni a vakaogai kemuni voli ena veika era dau vakayacora na tamata ni vuravura, ena ivalavala vakasisila, ena nomuni garosa, gunu waini vakasivia, soqo ni marau vakalialia, veisisivi gunu, kei na ivakarau vakasisila ni qaravi matakau.”—1 Pita 4:3.
14 Vica vata na yabaki nodrau daumateni o Devynn kei Jasmine. E daunifika o Devynn, ia e sega ni dei ena dua na cakacaka ni daumateni. O Jasmine e dau cudrucudru, e voravora tale ga. Dua na siga ni mateni tu e gaunisala, e sota sara kei na rua na tacida daukaulotu. E mani tuvanaki me rau vuli iVolatabu ena macawa tarava ena vale nei Devynn, ia rau mateni tu ni rau yaco yani na daukaulotu. Erau sega ni namaka me rau kauaitaki va qori, me rau veisiko yani e vale na daukaulotu. Ia e veisau na ituvaki ena veisiko tarava. Tekivu mai na imatai ni nodrau vuli, rau raica vakabibi o Jasmine kei Devynn na veika rau vulica ena iVolatabu, rau bulataka tale ga. Ena loma ga ni tolu na vula, sa biu vakadua na gunu rau vakamau sara. Levu era raica na veiveisau rau cakava, era mai vulica kina na iVolatabu e levu ena nodrau koro.
15. Na ka dredre cava eda na rairai cakava meda volia na ka dina?
15 iValavala se soqo e cata o Jiova. Ena sega ni rawarawa toka meda biuta na ivalavala se soqo e vakacala na iVolatabu nida volia na ka dina. De dua ena rawarawa vei ira eso mera muduka nodra marautaka na ivalavala se soqo va qo nira mai kila na rai i Jiova. Ia ena rairai dredre vei ira eso tale nira veitusaqati na vuvale, cakacaka vata kei na itokani voleka. Era kila ni bibi na ivalavala qori vei ira e levu, vakauasivi na soqo mera vakamarautaki kina na wekadra era sa mate. (Vkru. 14:1) Ena uqeti keda na nodra ivakaraitaki ni yaloqaqa ena gauna vakaivolatabu meda cakava na veisau. Meda raica mada nodra doudou eso na lewenivanua e Efeso ena imatai ni senitiuri.
16. Na cava era cakava eso e Efeso mera volia na ka dina?
16 E levu na daucakaisausau e Efeso. Ia eso era tavuki mera lotu vaKarisito. Na cava era cakava mera muduka kina na ivalavala qori mera volia na ka dina? E vakamacalataka na iVolatabu: “E levu sara ga na daucakaisausau era kauta yani na nodra ivola ra qai lai vakama e matadra kece. Era cakacakataka na kena isau kece e 50,000 na tikinisiliva. Na ka qo e gumatua qai tete sara kina vakalevu na vosa i Jiova.” (Caka. 19:19, 20) Era yalorawarawa na lotu vaKarisito yalodina qori mera vakarusa na ivola saulevu, mani vakalougatataki ira o Jiova.
17. (a) Na cava eda cakava meda volia kina na ka dina? (b) Na taro cava ena saumi ena ulutaga tarava?
17 Na cava o cakava mo volia kina na ka dina? Eda vakayagataka na gauna meda kumuna na senikau ni ka dina. Eso era volia na ka dina nira vakuai ira ena rawaka vakayago, era vosota tale ga nodra veitusaqati na itokani se wekadra. Levu era veisautaka nodra ivakarau ni rai kei na itovo, era sega tale ga ni qai marautaka na ivalavala kei na soqo e cata o Jiova. Se mani cava eda vakuai keda kina, eda kila ni sega ni matewale na noda volia na ka dina nida mai veiwekani voleka kina kei Jiova, qori na noda iyau mareqeti duadua. Nida vakasamataka na veika kece eda vakalougatataki kina, eda kidroa nira volitaka se vakanadakuya eso na ka dina. E rawa vakacava? Eda na qaqarauni vakacava meda kua ni coko ena cala bibi qori? Eda na veivosakitaka na kena isau ena ulutaga tarava.
^ para. 8 Sa veisau eso na yaca ena ulutaga qo.


text:
ITALANOA 103
Curu ina Rumu Sogobutu
NI RAU sa biuta na ibulubulu o Pita kei Joni, a tiko taudua ga yani o Meri. E tekivu tagi sara mani iro yani e loma ni bulubulu, me vaka eda sa raica oti ena iyaloyalo eliu. A qai raica e rua na agilosi! Erau tarogi koya: ‘Na cava o tagicaka?’
E sauma o Meri: ‘Era sa kauta na noqu Turaga, au sega ni kila na vanua era kauta kina.’ Sa qai vuki mai o Meri, e raica sara e dua na turaga. A tarogi koya mai na turaga oya: ‘O vaqarai cei?’
E nanuma o Meri ni dua ga na dau teitei o koya, de a kauta na yago i Jisu. E kaya vua o Meri: ‘Ke o kauti koya, tukuna na vanua o lai biuti koya kina.’ Ia o Jisu ga erau veivosaki tiko oya kei Meri. E kilasevati koya ena vuku ni yago e vakayagataka o Jisu me vakaraitaki koya kina vua. Ia ni kaciva na yacana, e kila sara o Meri ni oqo ga o Jisu. E cici yani qai tukuna vei iratou na tisaipeli: ‘Au sa raica na Turaga!’
Ena siga tale ga oya ni rau taubale tiko e rua na tisaipeli ina koro o Emeo, a mai tomani rau e dua na tamata. Erau rarawataka vakalevu na mate i Jisu. Ia ni ratou lako tiko, e vakamacalataka na tamata oqo e levu na ka mai na iVolatabu me vakacegui rau kina. Ni ratou sa vakacegu me ratou kana, rau qai kila na tisaipeli ni turaga ga oqo o Jisu. A qai yali vakasauri mai matadrau, rau mani vakatotolo yani na tisaipeli i Jerusalemi me rau lai tukuna vei iratou na yapositolo na veika me baleti Jisu.
Ena gauna e yaco tiko kina oqori a rairai vei Pita o Jisu. Era marau tale ga na kena vo nira rogoca na veika oqo. Erau lesu i Jerusalemi na tisaipeli oqo, me rau lai tukuna nona rairai tale ga o Jisu vei rau e gaunisala. Ni rau se tukuna tiko ga na veika oqo, e yaco na ka veivakurabuitaki. Na cava beka?
Raica mada na iyaloyalo. Sa rairai o Jisu e lomanivale, dina ga ni a sogo tu na katuba. E siga marautaki dina vei ira na tisaipeli oya. O rawa ni wilika beka se a rairai vakavica o Jisu vei ira na nona imuri? E vakalima.
A sega ni tiko na yapositolo o Tomasi ena gauna a rairai kina vei ira na kena vo o Jisu. Eratou qai tukuna vua na tisaipeli: ‘Keitou sa raica na Turaga!’ Ia e kaya o Tomasi ni na qai vakabauta ga ke raici Jisu. Oti tale e walu na siga eratou a tiko na yapositolo kei Tomasi ena dua na rumu. Vakasauri ga sa basika mai kina o Jisu. Sa qai vakabauta o Tomasi.


text:
Vunau kei na Veivakavulici e Veiyasa i Vuravura
VEIYASA I VURAVURA
-
VANUA 240
-
DAUTUKUTUKU 8,220,105
-
ISOQONI NI AUA ENA CAKACAKA VAKAVUNAU 1,933,473,727
-
VULI IVOLATABU 9,708,968
ENA IWASEWASE QO
Aferika
Na iwalewale vovou cava era vunautaka tiko kina na iVakadinadina na itukutuku vinaka?
Yasayasa vakaMerika
Na cava e lai vuli iVolatabu kina e dua na yalewa ena were qai cina kadrala? Na cava e namaki ira tiko kina na iVakadinadina e dua na iliuliu ni vanua voravora? Na cava e tagi kina e dua na turaga a dauveitusaqati e liu?
Esia kei na Tokalau e Loma
E sega ni vakayalolailaitaki ira na italatala ni Matanitu ni Kalou na vakaleqai ni yagodra se na nodra vesu.
Urope
Eratou qoroya na ka dina eratou vulica e dua na turaga e lewe ni matamatama na Roma, dua na kaivesu, kei na dua na marama a via vakamatei koya.
Yanuyanu ena Pasifika
Sa kaburaki tiko na sore ni ka dina ena lomadra e vica vata na udolu ni vakayagataki na vata ni ivola, qiqi ni vunau, website na jw.org, kei na vidio!


text:
The Beginning After the EndLeggi!
Itsuka Ame ga Furu You ni
Itsuka Ame ga Furu You ni Scan ITA - Itsuka Ame ga Furu You ni Scan ITALIANE - Itsuka Ame ga Furu You ni MangaWorld - Itsuka Ame ga Furu You ni MangaDex - Itsuka Ame ga Furu You ni MangaEden - Itsuka Ame ga Furu You ni SUB ITA - Itsuka Ame ga Furu You ni Leggi online - Itsuka Ame ga Furu You ni Reader ITA - Itsuka Ame ga Furu You ni Scan online - Itsuka Ame ga Furu You ni Read online - Itsuka Ame ga Furu You ni Online - Itsuka Ame ga Furu You ni Manga ITA - Itsuka Ame ga Furu You ni Manga Scan - Itsuka Ame ga Furu You ni Scan manga online - Itsuka Ame ga Furu You ni ITA Scan - MangaWorld Itsuka Ame ga Furu You ni - Scan ITA Itsuka Ame ga Furu You ni - Read online Itsuka Ame ga Furu You ni
Accedi
Socials
Pubblicità
Manga del mese
Boku no Hero AcademiaLeggi!
Jujutsu KaisenLeggi!
Martial PeakLeggi!
One Punch-ManLeggi!
Solo LevelingLeggi!
Return of the Mad DemonLeggi!
Ultime aggiunte
Tipo: Manhwa
Stato: In corso
Data: 02 Ottobre 2022
Tipo: Manga
Stato: Finito
Data: 02 Ottobre 2022
Tipo: Manga
Stato: Finito
Data: 02 Ottobre 2022
Tipo: Manga
Stato: Finito
Data: 02 Ottobre 2022


text:
WASE 38
Via Kila o Joni na iTukutuku kei Jisu
-
VIA KILA O JONI NA ITAVI I JISU
-
VAKACAUCAUTAKI JONI O JISU
Sa yabaki dua nona tu e valeniveivesu o Joni na Dauveipapitaisotaki, qai rogoca mai kea na cakacaka veivakurabuitaki i Jisu. Eratou tukuna vei Joni nona tisaipeli ni vakabula na luve ni yada ni Neini o Jisu. Ni via rogoca sara ga vei Jisu o Joni eso tale na ivakamacala, e tala e rua nona tisaipeli me rau lai tarogi Jisu: “O kemuni o koya ena lako mai, se me keimami waraka e dua tale?”—Luke 7:19.
Ena rairai kurabuitaki na taro qori, ni vakasamataki na ka e yaco ena rauta na rua na yabaki yani e liu ni papitaiso o Jisu. A raica na turaga yalodina o Joni ni lako sobu vei Jisu na yalo tabu ni Kalou qai rogoca nona tukuna na Kalou ni vakadonui Jisu. Me kua ni nanumi ni sa malumu na vakabauta i Joni se ni vakatitiqa baleta a vakacaucautaki koya mada ga o Jisu. Cava ga e vaqaqa kina na veika me baleti Jisu?
De dua e vinakata ga o Joni me vakadeitaka o Jisu ni o koya na Mesaia. Ena vakayaloqaqataki Joni dina qori ena nona tu e valeniveivesu. Ia e rairai tiko e dua tale na vuna e taro kina o Joni. E kila vinaka tu ni a parofisaitaki ni na tui, ena ivakabula tale ga na Lumuti ni Kalou. Ia oti ga e vica na vula nona papitaiso o Jisu, sa bala e valeniveivesu o Joni. E via kila gona o Joni ke na lako tale mai e dua me isosomi kei Jisu, me qai vakaotia na veika e parofisaitaki ni na cakava na Mesaia.
Sega ni tukuna ga o Jisu vei rau na tisaipeli i Joni, ‘Io, o yau o koya ena lako mai,’ e vakadinadinataka ga ni tokoni koya na Kalou ena nona vakabulai ira e levu mai na mate kece e tauvi ira. Sa qai tukuna vei rau na tisaipeli: “Drau lako drau lai tukuna vei Joni na ka drau rogoca kei na ka drau raica: Era sa rai na mataboko, era lako na lokiloki, era vakasavasavataki na vukavuka, era rogo na didivara, era vakaturi na mate, sa tukuni tale ga vei ira na dravudravua na itukutuku vinaka.”—Maciu 11:4, 5.
Ni laurai tale ga na taro i Joni, de dua a namaki me cakava e levu tale na ka o Jisu qai sereki Joni mai valeniveivesu. Ia e tukuna vei Joni o Jisu me kauaitaka ga na cakamana sa vakayacora tiko.
Ni rau sa lesu na tisaipeli i Joni, e tukuna vei ira na ilala levu o Jisu ni sega wale ga ni parofita o Joni. E “italai” i Jiova a parofisaitaki ena Malakai 3:1, e vakatakarakarataki Ilaija tale ga na parofita me vaka e parofisaitaki ena Malakai 4:5, 6. E vakamacalataka o Jisu: “Au tukuna vakadodonu vei kemuni, vei ira kece na sucu mai, e sega ni dua e uasivi Joni na Dauveipapitaisotaki, ia o koya e lailai duadua ena Matanitu vakalomalagi e uasivi vua.”—Maciu 11:11.
E tukuna o Jisu ni uasivi Joni o koya e lailai duadua ena Matanitu vakalomalagi, kena ibalebale ena sega ni wili o Joni ena Matanitu vakalomalagi. A caramaka na sala i Jisu o Joni, ia e mate ni bera ni dolava o Karisito na sala me rawati kina na bula e lomalagi. (Iperiu 10:19, 20) E parofita yalodina ni Kalou o Joni, ena vakarurugi ga ena veiliutaki ni Matanitu ni Kalou e vuravura.


text:
Luke
Chapter 6
Ena dua na siga, oqo nai karua ni siga ni vakacecegu ni oti nai matai ni siga ni vakacecegu, a sa lako voli o Koya ena maliwa ni vei sila. O iratou na Nona tisaipeli e ratou sa qai doloka eso na sila, vocia tani na qana ka ratou kania.
2 Ka so kina vei ira na farisi era sa tukuna vei iratou, "na cava dou cakava kina na ka sa vakatabui me caka ena siga ni vakacecegu?"
3 Ia sa vosa vei ira o Jisu, ka vaka, sa dou wilika se sega na ka e cakava o Tevita ena gauna e a viakana kina, o koya kei ira na nona i lawalawa;
4 "Vakacava na nona a curu kina vale ni Kalou. Ka kania na madrai sa vakarautaki, ka solia talega vei ira na nona i lawalawa, na ka oqo sa vakatabui dredre, ia o ira ga na bete sa tara mera kania?"
5 A sa qai tukuna vei ira o Koya, "Na luve ni tamata sa Turaga talega ni siga ni vakacecegu."
6 Ena dua na siga ni vakacecegu e a curu talega o koya kina dua na vale ni lotu ka vakatavuvuli. E a lotu tiko kina ena siga o ya e dua na tamata sa mate na ligana i matau.
7 Ka ra sa wanonovi Koya matua na daunivolatabu kei na farisi, se na vakabulai koya oqo o koya ena siga ni vakacecegu se sega, ka me rawa ni ra beitaki Koya kina.
8 Ia sa kila o koya na nodra vakasama, a sa tukuna vua na tamata sa mate na ligana, "Mo tucake mai ka tu eke." A sa tucake o koya ka la'ki tu e matadra.
9 Sa qai tukuna vei ira o Jisu, "Au na tarogi kemuni ena dua na ka: e tara li ni caka ena siga ni vakacecegu na ka vinaka se na ka ca, me vakabulai na tamata se me vakamatei?"
10 A sa vakaraici ira wavoki taucoko o koya, sa qai tukuna vua na tamata qo, "Dodoka mai na ligamu." Sa dodoka o koya, a sa vakabulai na ligana me vaka na ligana kadua.
11 Ia sa curumi ira kina na cudru katakata, ka ra veivosakitaka vakai ira se cava mada mera sa na cakava vei Jisu.
12 Ni sa qai yaco mai na gauna o ya a sa cabe o koya kina ulunivanua me la'ki masu, a sa masu tiko vua na Kalou me dua na bogi taucoko.
13 Ni sa siga mai, sa qai kacivi ira mai na Nona tisaipeli kivei Koya; mai vei ira oqo sa qai digitaka kina o koya e lewe tinikarua ka vakatokai iratou talega mei apositolo.
14 Saimoni sa vakayacani koya talega me o Pita kei Adriu na tacina; Jemesa kei Joni; Vilive kei Vacolomiu;
15 Maciu kei Tomasi; Jemesa na luvei Alivio, Saimoni sa vakatokai na gumatua;
16 Jiutasa na luvei Jemesa kei Jiutasa Isikarioti o koya e a qai yaco me veivakaisini.
17 A sa lako sobu vata kei iratou o koya ka ra la'ki tu ena dua na buca kei ira vata na Nona i lawalawa tisaipeli, ni ra sa tabili mai na lewe vuqa mai na vanua taucoko vaka Jutia kei Jerusalemi ka yacova yani na baravi vaka Taia kei Saitoni, oqo ena nodra gadreva mera rogoci Koya ka me vakabulai talega na nodra veimate eso,
18 A ra sa lako talega mai o ira na vakatotogani tu ena yalo velavela a ra sa vakabulai kece.
19 O ira na lewe vuqa era sa sasaga ga mera tarai Koya, ni sa vakadrodroya tu o koya na kaukauwa ni veivakabulai a ra sa vakabulai kecega.
20 Sa vuki o koya ka rai yani vei ira na Nona tisaipeli, ka tukuna: sa kalouvinaka oi kemudou na dravudravua ni sa nomudou na matanitu ni Kalou.
21 Sa kalouvinaka oi kemudou sa via kana e daidai, ni dou na vakamamautaki. Sa kalouvinaka oi kemudou sa tagi e daidai, ni dou na dredre.
22 Sa kalouvinaka oi kemudou ni o ira na tamata era sevaki kemudou, ni ra sa sogolati kemudou, ka vakasewasewani kemudou, ka wiliki kemudou me vaka dou vuni ca, ena vukuna na luve ni tamata.
23 Me gauna ni nomudou marau ena siga oqori ka lade ena reki! Ni sa ka levu sara na kemudou i sau mai lomalagi, ni sa vaka talega oqo nai tovo era a cakava na nodra qase vei ira na parofita.
24 Ia ena ca vakalevu oi kemudou sa vutuniyau, ni kemudou i sau dou sa taura rawa tiko e dai.
25 Ena ca vakalevu oi kemudou sa kana ka mamau, ni dou na viakana. Ena ca vakalevu oi kemudou sa veidredrevaki tiko e daidai, ni dou na rarawa ka tagi.
26 Ena ca vakalevu ke ra sa vakalavelaveti kemudou na tamata kecega, ni o ira na nodra qase era dau cakava vakakina vei ira na parofita vakailasu.
27 Ia dou rogoca na ka ka'u tukuna oqo: lomana na kemu meca, ka dou caka vinaka vei ira sa sevaki kemudou.
28 Vosa vakalouvinakataki ira sa rukaki kemudou, kei na nomudou masulaki ira o ira sa vakacacani kemudou.
29 Kevaka e dua e mai sabica na balumu golea tale vua na balumu kadua. Kevaka e dua e mai kauta tani na nomu kote, kakua ni bureitaka talega vua na nomu sote.
30 "Dau solia na ka vei ira na dau mai kerekere. Vei ira na kauta tani na nomu i yau kakua ni o via kawaitaka mo kauta lesu mai.
31 "Me vaka sara ga na ka dou vinakata me caka vei kemudou, dou cakava vaka kina vei ira na tamata.
32 Ia kevaka mo dou lomani ira ga na daulomani kemudou, a cava ena qai kemudou i sau? Ni o ira mada ga nai valavala ca era lomani ira na daulomani ira.
33 "Kevaka mo dou caka vinaka vei ira ga era caka vinaka vei kemudou, e dua li na ka vinaka dou na rawata kina? Ni o ira talega na tamata i valavala ca era cakava vaka kina.
34 "Kevaka dou solia na i lavo vei ira ga dou kila ni ra na solia lesu tale vei kemudou? Ni o ira talega na tamata i valavala ca era solia nai lavo mera taura lesu tale e levu cake.
35 Ia dou lomani ira na kemudou meca, ka caka vinaka tikoga, ni dou sa solia na ka, kakua ni dou namaka mo dou taura lesu tale; na kemudou i sau ena ka levu sara, ka dou na yaco kina mo dou luvei Koya sa cecere sara. Ni sa dau yalovinaka o koya vei ira sa yaloqa kei ira na tamata i valavala ca.
36 "O koya oqo mo dou dauyalololoma, ni sa dauyalololoma na tamamudou.
37 "Kakua ni dou lelewa, ena sega kina ni dou lewai. Dou kakua ni veibetaki, dou na sega kina ni beitaki. Dou dau veiciqomi, dou na ciqomi talega kina.
38 "Mo dou dau soli, ena soli lesu tale vei kemudou; nai yau dou solia ena vakalesui kece tale mai vei kemudou, dou na sega ni taqea rawa na kena taladrodro mai, ena mai vuabale ka na kureitaki me lutu sobu, me rawa ni drodro tale mai vei kemudou. Nai vakarau ga dou vakarautaka, ena vakarautaki tale vei kemudou."
39 A sa tukuna vei ira e dua na vosa vakatautauvata: e rawa li ni tubera na mataboko e dua tale na mataboko? E sega li ni rau na lutu ruarua kina i keli?
40 "E sega ni rawa me uasivi cake na tisaipeli mai vua na nona qasenivuli, ia o ira vakaaduaga era vakavulici vinaka era na tautauvata kei na nona qasenivuli.
41 Na cava beka o sa rui kauwaitaka kina na malamala mai na mata i na wekamu, ka o sega ni vakasamataka ni tu mada ga e matamu na tikinikau.
42 "E rawa vakacava vei iko mo tukuna vua na wekamu, laiva mada vei au me'u leuta tani na malamala mai na matamu, ni o iko mada ga na kau e tu e matamu o sega ni raica rawa tiko? Na dauveivakaisini! Mo leuta tani mai e liu na kau mai matamu, o sa na rawa ni qai raica vakavinaka kina na malamala mai na matai na wekamu.
43 Na kau vinaka e sega ni rawa me vuataka na vua e ca, se na kau ca me vuataka na vua e vinaka.
44 Ni kau kecega sa kilai ena vuana. O ira na tamata era sega ni rawa ni tauca na vua ni lolo mai na veiwavakavotona, se mera tauca na vua ni vaini mai na wa gadrogadro –
45 Na tamata e savasava tu na yalona ena lako ga mai kina na ka vinaka; na tamata ca ena dau vakavurea tu ga na ka ca mai na dukadukali ni yalona. Ena dau vosataka ga na gusuda na veika e vakasinaita tu na yaloda.
46 Ia na cava dou sa kacivi Au tiko kina 'Turaga, Turaga', ka dou sega ni cakava na ka ka'u tukuna?
47 Vei koya e lako mai vei Au, ni rogoca ka cakava na ka ka'u tukuna, Au vakaraitaka vei kemudou ni o koya sa vaka:
48 E dua na tamata sa tara na nona vale, ka kelia vakatitobu a sa vakayavutaka ena vatu dina. Ni sa yaco na waluvu a sa tacoka mai na kui ni wai ka biliga na vale oqo, a sa sega ni tosoya rawa na vale ni vakayavutaki tu ena vatu dina.
49 "Ia vei koya sa rogoca ka sega ni cakava kina e dua na ka, sa vaka e dua na tamata sa tara na nona vale ena dela ni qele ka sega na kena yavu, ni sa kui mai vakaukauwa na wai ka biliga na vale oqo, sa vakasauri ni sa bale sobu. Ka sa vakacacani sara vakalevu na vale oqo."


text:
Julai 29–Okosita 4
1 TIMOCI 4-6
Sere 80 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Qarava na Kalou se na iYau”: (10 min.)
Vakekeli ena Vosa ni Kalou: (8 min.)
1Tm 4:2—Ena tavuni vakacava nona lewaeloma e dua, cava e rerevaki kina? (lvs wase 2 ¶17)
1Tm 4:13—Na cava e uqeti Timoci kina o Paula me gumatua tiko ga ena wilivola e matanalevu? (it-2 714 ¶1-2)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) 1Tm 4:1-16 (th lesoni 5)
GUMATUA ENA CAKACAKA VAKAITALATALA
iKarua ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki. Sureti itaukeinivale ena soqoni. (th lesoni 11)
Vuli iVolatabu: (Me kua ni sivia na 4 na miniti) lvs wase 15 ¶20-21 (th lesoni 3)
Vuli iVolatabu: (Me kua ni sivia na 5 na miniti) Maqosataka nomu tinia na vuli iVolatabu e sega ni toso.—Raica na mwb19.02 7. (th lesoni 12)
NODA BULA VAKARISITO
Na ca ni Domodomoiyau: (7 min.) Me saravi na vidio Meda ‘Cici Tiko ga ena Vosota’—Biuta Laivi na Veika Tawayaga e Vakabibitaki Keda, me qai veivosakitaki na ka eda vulica kina.
“Qarava na Kalou se na Vakaukaua Yago”: (8 min.) Mera vakaitavi na vakarorogo. Me saravi na droini yavala Ka Mo Kila me Baleta na Qito.
Vuli iVolatabu ni iVavakoso: (30 min.) jy wase 77
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 21 kei na Masu


text:
ITALANOA 96
Vakabulai Ira na Tauvimate o Jisu
E VAKABULAI ira na tauvimate o Jisu ni veilakoyaki voli e veivanua. E robota sara ga na veikorokoro kei na tauni wavolita na itukutuku ni cakamana oqo. Era kau yani vei Jisu na lokiloki, mataboko, didivara, kei na vuqa tale era tauvimate tu. E qai vakabulai ira o koya.
Sa oti oqo e tolu na yabaki nona papitaisotaki Jisu o Joni. E tukuna tale ga o Jisu vei iratou na tisaipeli ni na lako i Jerusalemi. Ena lai vakamatei e kea, qai vakaturi tale. Ni se bera mada oqori e veivakabulai voli ga o Jisu.
Ena dua na siga a veivakavulici tiko o Jisu ena Siga ni Vakacecegu. Na siga ni Vakacecegu e nodra siga ni vakacegu na Jiu. Na yalewa o raica toka oqori e sa tauvimate tu ena loma ni 18 na yabaki, e sega ni rawa ni duri vakadodonu. E tarai koya gona o Jisu, mani vakabulai qai duri rawa tale!
E vakacudrui ira na iliuliu ni lotu na ka e cakava oqo o Jisu. E mani kaya mai e dua: ‘E ono na siga meda cakacaka kina. E rawa ni caka kina na veivakabulai, ia me kua ga ena Siga ni Vakacecegu.’
Ia e sauma o Jisu: ‘Oi kemudou na tamata ca. Dou sa dau lai vagunuva na nomudou asa ena Siga ni Vakacecegu. E sega beka ni kilikili me vakabulai tale ga ena Siga ni Vakacecegu na yalewa oqo ni tauvimate ena loma ni 18 na yabaki?’ E vakamadualaki ira sara ga na tamata ca oqo na isau ni taro i Jisu.
Oti oya sa qai lako o Jisu kei iratou na nona yapositolo i Jerusalemi. Ni ratou se tu ga ena taudaku ni tauni kei Jeriko, rau rogoca rawa e rua na dau kerekere mataboko ni sa gole siviti rau o Jisu. Rau qai kaila yani: ‘I Jisu, ni vukei keirau mai!’
Sa qai kacivi rau o Jisu me tarogi rau: ‘Na cava meu cakava vei kemudrau?’ Erau kaya: ‘Turaga, me rai na mata i keirau.’ Erau rai rawa tale ni tara na matadrau o Jisu! O kila na vuna e cakava kina o Jisu na veicakamana oqo? Baleta ni lomani ira na tamata qai vinakata mera vakabauti koya. E rawa sara ga nida vakadeitaka e ke ni gauna ena veiliutaki kina vakatui o Jisu ena sega tale ni dua e vuravura me na tauvimate.


text:
ULUTAGA LEVU: ME NUITAKI O LOTU?
Na Cava mo Dikeva Tale Kina Nomu Lotu?
Kaya mada ke o tauvimate bibi qai vinakati mo sele. E bibi mo nuitaki vuniwai ni vakatau kina nomu bula. Vakacava e ka vakayalomatua mo vaqaqa na dede ni gauna a veiqaravi tu kina vakavuniwai?
E dodonu tale ga meda dikeva vinaka na lotu eda lewena. Ni na vakatau kina na noda veiwekani voleka kei na Kalou kei na noda rawata na bula.
E vakaraitaka vei keda o Jisu na ivakavuvuli meda kila kina ke dina se sega na lotu eda lewena. E tukuna: “Ena kilai na kau yadua ena dui vuadra.” (Luke 6:44) Kena ivakaraitaki, ni o dikeva e dua na matalotu, na cava e vuataka? Vakacava o ira na iliuliu ni lotu, era vakabibitaka ga na ilavo? Era muria vinaka na lewena na ivakavuvuli vakaivolatabu me baleta na ivalu kei na itovo savasava? Vakacava e tiko e dua na lotu e rawa ni nuitaki? Dikeva mada na ulutaga veitaravi qo.
“Ena kilai na kau yadua ena dui vuadra.”


text: 2 Sa lako cake yani vei iko* o koya na dauveivakasavi.+Me taqomaki na vanua vakabai.Me yadravi na gaunisala.Vakarautaki iko,* mo vakaukauataki iko sara.2 Ni o Jiova ena vakalesuya na lagilagi nei Jekope,Kei na lagilagi nei Isireli,Ni ravuti ira na dauravuravu,+Era vakarusa na tabadra.3 E boro damudamu na nodra isasabai na nona tamata qaqa,Era vakaisulu kulakula na nona tamataivalu.E waqa me vaka na yameyame ni bukawaqa na iyaya kaukamea ni nona qiqinivalu,Ena siga e vakarau vala kina,E wiricaka na moto junipa.4 Era cici vakalialia e gaunisala na qiqinivalu.Era cici cake era cici sobu ena vanua ni wawa ena koro.Era serau me vaka na cina caucaudre, era tatibi me vaka na liva.5 Ena kacivi ira na nona vakailesilesi.Era na tacaqe nira toso yani.Era vakusakusa ina nona bai,Era vakaduria na bai.6 Ena tadola na matamata ni uciwai,Ena waicala* na valenitui.7 Sa vakatulewataki oti: Sa vakaluvawaletaki o koya.Ena kau vakavesu o koya, era na lolosi na nona yalewa bobula,Na rorogo ni domodra e vaka na ruve nira tavia na lomaseredra.8 O Ninive+ e vaka na tobu wai ena nona gauna kece,Ia qo era sa dro.“Moni tu vakadua! Moni tu vakadua!”Ia e sega ni dua me raivuki.+9 Ni yauta na siliva, ni yauta na koula!E sega ni oti rawa na iyau.E bini tu kina na veimataqali iyau talei.10 Na koro sa lala, sa tu wale, sa biu tu!+E waicala na lomadra ena rere, e kalove na durudra, e ninini na dibidra,E damudamu kece na matadra.11 I vei na qara ni laione,+ na vanua era kana kina na luvenilaione,*Na vanua e lako kina na laione ni kauta na luvena,E sega ni dua me vakarerei ira?12 E basubasuraka na laione na kena me rauti ira na luvena,E vakamatea na kedra na nona laione yalewa.E vakatawana na nona qara ena kena,Na nona ivunivuni ena manumanu e basubasuraka.13 “Raica! Au sa cudruvi iko,” e kaya o Jiova ni lewe vuqa,*+“Au na vakama na nona qiqinivalu ena kubou,+Ena vakamatei* ira na nomu luvenilaione* na iseleiwau.Au na vakaotia na kemu e vuravura,Ena sega ni rogo tale na domodra na nomu italai.”+